PENJELASAN TERHADAP FAHAMAN SYIAH (JAKIM) 
1. TUJUAN 


1. 1. Buku ini bertujuan untuk memberi maklumat dan penjelasan kepada orang ramai 
mengenai fahaman Syiah supaya orang Islam dan masyarakat menjauhi dan tidak 
terpengaruh dengan fahaman ini dan menyedarkan mereka yang terbabit bahawa 


pegangan fahaman mereka adalah bercanggah dengan ajaran Islam sebenar. 





1.2. Kajian penjelasan secara sederhana ini dibuat untuk membantu masyarakat awam 


mudah memahaminya. 


2. LATAR BELAKANG 


2.1. Syiah di Malaysia merupakan satu kelompok pecahan dari umat Islam yang 
merangkumi lebih kurang 109 dari seluruh umat Islam di dunia!. Golongan Syiah ini 
berpecah kepada beberapa kumpulan. Tetapi di dalam buku penjelasan ini hanya 
disebut tiga (3) kumpulan yang terbesar iaitu: 


i. Syiah Imam Dua Belas (ja'fariyah) 


Kumpulan ini merupakan golongan Syiah yang terbesar di Iran dan merangkumi hampir 
6096 daripada penduduk Irag. Golongan ini juga menjadi kumpulan minoriti di beberapa 
buah negara seperti Pakistan, Afghanistan, Lebanon dan Syria. 


ii. Syiah Zaidiyah 


Kumpulan yang dikenali dengan nama Syiah Imam Lima ini berkembang di Yaman dan 


hampir 404 daripada penduduk negara tersebut adalah pengikut Syiah Zaidiyah". 


iii. Syiah Ismailiyah 


Kumpulan ini mempunyai Imam Tujuh dan pengikutnya dianggarkan seramai 2 juta 
orang. Kumpulan ini sekarang berpusat di India dan bertaburan di sekitar Asia Tengah, 
Iran, Syria dan Timur Afrika'!. 


Di Malaysia terdapat tiga (3) kumpulan Syiah yang berkembang semenjak beberapa 
tahun yang lalu iaitu: 


i. Syiah Taiyibi Bohra (Dawood Bohra) 


Kumpulan ini berasal dari India dan di Malaysia ia dikenali dengan golongan yang 
memiliki Kedai Bombay. Kumpulan yang berpusat di daerah Kelang ini mempunyai tanah 
perkuburan dan masjidnya sendiri dan pengikutnya dianggarkan seramai 200 hingga 
400 orang (tahun 1996). 


(Fakta ini dipetik dari buku "The Concise Encylopedia of Islam" oleh Cyril Glasse 
th.1989 hal. 364-365. Mengikut statistik Bahagian Penyelidikan Jabatan Perdana Menteri, 
Syiah di negeri Irag ialah 4956.) 


ii. Syiah Ismailiah Agha Khan. 


Kumpulan yang dikenali dengan nama Kedai Peerbhai ini bergerak di sekitar Lembah 
Kelang. Jumlah pengikut tidak diketahui tetapi bilangannya lebih kecil dari kelompok 
Bohra. 


iii. Syiah Ja'fariyah @ Imamiah Ithna Assyariyyah (Imam Dua Belas) 


a) Kumpulan Syiah ini dipercayai mula bertapak di Malaysia selepas kejayaan Revolusi 
Iran pada tahun 1979. Pengaruh ajaran dan fahaman kumpulan ini menular ke negara 
ini melalui bahan-bahan bacaan dan orang perseorangan sama ada yang berkunjung ke 
Iran atau yang datang dari Iran. 


b) Fahaman Syiah ini bertambah meruncing apabila beberapa orang pensyarah universiti 
tempatan telah memainkan peranan untuk menyebarkan fahaman Syiah Ja'fariyah secara 
serius kepada para pelajar di Institut Pengajian Tinggi. 


c) Beberapa buah kitab utama Syiah telah dijadikan bahan rujukan dan sebahagiannya 
telah diterjemahkan ke dalam Bahasa Malaysia, antaranya: 


i) Kasyf al-Asrar 
Oleh: Ayatullah al-Khomeini 


ii) Al-Hukumah al-Islamiah 
Oleh: Ayatullah al-Khomeini 


ii) Al-Sabah Min al-Salaf 
Oleh: Ayatullah al Murtadza az- Zubaidi 


iv) Al- Usul Min al-Kaft 
Oleh: al-Sheikh Muhammad bin Yaacob al-Kulaini (thn. 1338H) 


v) Tahrir al- Wasilah 
Oleh: Ayatullah al-Khomeini 


vi) Al-Murajaat 
Oleh: al-Sheikh Abdul Husin Syarafuddin al-Musawi 


vii) Peshawar Nights 
Oleh: al-Sayyid Muhammad Rais al-Wahidin 


viii) Mafatih al-jittan 
Oleh: Sheikh Abbas al-Oummi 


ix) Minhaj Kebenaran dan Pendedahannya (Figh Lima Mazhab di antara Nas dan ljtihad) 
Oleh: al-Hasan bin Yusuf al- Mutahhar al-Hulliyy, diterjemahkan oleh Prof. Madya Dr. 
Lutpi Ibrahim (thn. 1993) 


Xx) Mengapa Aku Memilih Ahlul Bait a.s? 
Oleh: Syeikh Muhammad Mar'i al-Amin al-Antaki - diterjemah oleh Prof. Madya Dr. Lutpi 
Ibrahim (thn. 1993) 


Xi) Al-Sahabah 
Oleh: Haidar 


xii) Ahlu al-Bait 
Oleh: Dr. Mahfuz Mohamed 


Pengaruh fahaman Syiah ini kian menular ke negeri-negeri di Semenanjung Malaysia, 
antaranya Kelantan, Johor, Perak, Wilayah Persekutuan dan Selangor. Di Malaysia, 
pengikut kumpulan ini dianggarkan antara 300 hingga 500 orang. 


Antara gejala-gejala Syiah yang timbul akibat dari fahaman dan ajaran Syiah ini ialah: 
i. Adanya usaha menghantar pelajar-pelajar melanjutkan pelajaran ke Iran. 

ii. Wujudnya kes kahwin Mut'ah 

iii. Meluasnya penyebaran buku-buku Syiah 


iv. Wujudnya sokongan dari golongan tertentu kepada pengaruh Syiah terutama 
golongan ahli politik. 


V. Wujudnya kesamaran dan keraguan orang ramai terhadap ajaran dan pegangan Islam 


yang sebenar, contohnya dalam aspek perkahwinan, pengkebumian dan sebagainya. 


3. PENYELEWENGAN FAHAMAN SYIAH 


Ajaran dan fahaman Syiah adalah bercanggah dan menyeleweng dari ajaran Islam dan 
menjadi ancaman kepada perpaduan ummah, keutuhan agama, perpaduan bangsa dan 
keamanan negara khususnya di Malaysia. 


Fahaman dan ajaran ini perlu disekat keseluruhannya dari berkembang di Malaysia 
berdasarkan beberapa percanggahan yang terdapat di dalam fahaman tersebut sama 
ada dari sudut akidah, syariah dan pelbagai penyelewengan umum yang lain. 


3.2.1 PENYELEWENGAN DARI SUDUT AKIDAH 


i. Khalifah Diwasiatkan Secara Nas 


Syiah mempercayai imam-imam telah ditentukan oleh Allah melalui lisan Rasul-Nya 
secara nas. Ini dinyatakan dalam Kitab Agaid al-Imamiah oleh ulama Syiah iaitu Syeikh 
Muhammad Redha al-Muzaffar, hal. 78: 


Terjemahannya: 


Akidah kami tentang Imam itu telah sabit secara Nas 


Kami (Syiah) beriktikad bahawa imam-imam seperti nabi tidak berlaku melainkan 
dengan nas daripada Allah S. W. T atau lisan Rasul atau lisan imam yang dilantik secara 
nas apabila ia hendak menentukan imam selepasnya. Hukum Imamah sama seperti nabi, 
tidak ada perbezaan. Orang ramai tidak boleh membuat hukum lain terhadap orang 
yang telah ditentukan oleh Allah, sebagaimana mereka tidak mempunyai hak penentuan, 
pencalonan dan pemilihan kerana orang yang telah dilantik, telah mempunyai 
persediaan yang cukup untuk menanggung bebanan Imam dan memimpin masyarakat 
yang sudah pasti tidak boleh diketahui, kecuali dengan ketentuan Allah dan tidak boleh 
ditentukan, melainkan dengan ketentuan Allah. Kami mempercayai bahawa Nabi s.a.w. 
pernah menentukan khalifahnya dan imam di muka bumi ini selepasnya. Lalu baginda 
menentukan sepupunya Ali bin Abu Talib sebagai Amirul Mukmin pemegang amanah 
terhadap wahyu dan imam kepada semua makhluk di beberapa tempat. Baginda telah 
melantiknya dan mengambil baiah kepadanya untuk memerintah orang-orang Islam 


pada hari Ghadir, lalu baginda bersabda: " Ketahuilah bahawa sesiapa yang aku telah 


menjadikannya ketua maka Alilah yang menjadi ketuanya. Wahai Tuhan, lantiklah orang 
yang menjadikan Ali sebagai pemimpin dan musuhilah orang yang memusuhinya dan 
tolonglah orang yang menolongnya dan hinalah orang yang menghinanya. Berilah 
kebenaran kepada Ali di mana ia berada". 


Syiah mempercayai wasi Rasulullah s.a.w. ialah Saidina Ali. Kemudian Saidina Ali 
mewasiatkannya pula kepada anaknya Hasan dan Hasan mewasiatkannya pula kepada 
Hussain sehinggalah kepada Imam Dua Belas Al-Mahdi Al-Muntazar. la merupakan 
sunnah Allah kepada semua Nabi-nabi bermula daripada Nabi Adam sehinggalah 
kepada Nabi yang terakhir. Perkara ini disebutkan dalam Kitab Aslu Al-Syiah Wa Usuluha 
oleh Muhammad bin Husain Ali Kasyif al-Ghita', hal. 136: 


Terjemahannya: 


Maka kita hendaklah kembali kepada menyempurnakan hadith yang dipegang oleh Syiah 
Imamiah. Maka kami berkata, sesungguhnya Syiah Imamiah mempercayai bahawa Allah 
S. W. T tidak mengosongkan dunia daripada hamba yang dapat berhujah daripada 
kalangan nabi atau orang yang memegang wasiat yang nyata masyhur atau yang hilang 
tersembunyi. Nabi s.a.w. telah menentukan dan mewasiatkan kepada anak Saidina Ali 
jaitu Hasan dan Saidina Hasan mewasiatkannya pula kepada saudaranya Husain dan 
demikianlah kepada Imam Dua Belas iaitu Mahdi al-Muntazar. Ini merupakan sunnah 
Allah kepada semua nabi-nabi daripada Adam sehinggalah nabi yang terakhir. 


ULASAN 


Tidak terdapat nas dari al-Ouran atau Hadith-hadith sahih yang j elas maksudnya 
bahawa Saidina Ali itu ditentukan sebagai khalifah selepas wafat Rasulullah s.a.w. 


Oleh kerana itu, para sahabat telah bersetuju melantik Saidina Abu Bakar sebagai 
khalifah yang pertama sebaik sahaja wafat Rasulullah s.a.w. dan Saidina Ali pun sendiri 
telah bermubaya'ah dengan Saidina Abu Bakar. 


ii. Imam adalah maksum 


Syiah meyakini bahawa Imam-imam adalah maksum iaitu terpelihara daripada dosa kecil 
dan besar dari peringkat kanak-kanak sehinggalah meninggal dunia. Kedudukan 
mereka sama seperti Nabi-nabi. Pada iktikad mereka, Imam-imam tidak melakukan 
kesalahan dan tidak lupa. Imam adalah pemelihara syariat dan melaksanakan hukum- 
hukum. Perkara ini dijelaskan oleh Syeikh Mufid, salah seorang tokoh besar Syiah di 
dalam kitab Awail al-Magalat yang dipetik oleh Muhamad Jawad Mughniah di dalam 
kitab al-Syiah Fi al-Mizan hal. 38. 


Terjemahannya: 


Ismah ialah suatu kekuatan yang menghalang tuannya daripada melakukan maksiat dan 
kesalahan, di mana ia tidak boleh meninggalkan yang wajib dan tidak boleh melakukan 
yang haram sekalipun ia mampu untuk berbuat demikian, jika tidak bersifat demikian 
nescaya ia tidak berhak mendapat pujian dan balasan. Dengan lain perkataan, yang 
dimaksudkan dengan maksum itu ialah mencapai had ketagwaan yang tidak boleh 
dicapai oleh syahwat dan nafsu dan telah mencapai ilmu syariat dan hukum-hukuman 
dan sampai ke martabat yang tidak mela'Kukan kesalahan sama sekali. Syiah Imamiah 
mensyaratkan dengan makna tersebut kepada imam-imam secara sempurna 
sebagaimana disyaratkan kepada wali. Syeikh Mufid berkata di dalam kitab Awail al- 
Magalat bab perbincangan mengenai Imam-imam itu maksum. Imam-imam yang 
memiliki sifat-sifat maksum itu adalah sama dengan makam nabi dalam melaksanakan 
hukum-hukum dan menegakkan hudud dan memelihara syariat dan mendidik 
masyarakat. Mereka itu maksum sepertimana nabi yang bersifat maksum yang tidak 
harus melakukan dosa besar dan kecil dan tidak harus bagi mereka bersifat lupa 
terhadap sesuatu berhubung dengan agama bahkan mereka tidak lupa sesuatu tentang 
hukum. Sifat ini wujud kepada keseluruhan mazhab Syiah Imamiah, kecuali sedikit 
sahaja yang bersifat ganjil daripada mereka. 


Hal ini juga dinyatakan dalam Kitab Agaid al-Imamiah oleh Syeikh Muhammad Redha al- 
Muzaffar, hal. 72: 


Terjemahannya: 
Akidah kami tentang Imam itu maksum 


Kami mempercayai bahawa imam-imam itu sepetti nabi-nabi, ia wajib maksum dan 
terpelihara daripada sifat-sifat yang buruk dan keji yang nyata dan yang tersembunyi, 
semenjak daripada kecil sehinggalah mati, sengaja atau lupa sebagaimana mereka juga 
terpelihara daripada sifat lupa, tersalah dan lain-lain. Kerana imam-imam itu 
merupakan pemelihara syariat dan orang-orang yang menegakkan hukum syariat. 
Keadaan mereka seperti nabi. Bukti yang mendorong kami berpegang bahawa Imam itu 
maksum ialah dalil yang mengatakan nabi-nabi itu maksum. Tidak ada perbezaan (di 


antara nabi dan imam). 
ULASAN 


Jelas terdapat dalam al-Ouran dan Hadith-hadith sohih menyatakan bahawa yang 
maksum hanyalah para rasul dan anbia' sahaja. Oleh itu dalam hal-hal yang berkaitan 
dengan akidah, memerlukan kepada dalil-dalil yang gat'ie. Ini dijelaskan oleh ayat-ayat 


al-Ouran seperti berikut yang bermaksud: 


"Dan ia tidak memperkatakan (sesuatu yang berhubung dengan ugama Islam) menurut 
kemahuan dan pendapatnya sendiri. Segala yang diperkatakan itu (sama ada al-Ouran 
dan Hadith) tidak lain hanyalah wahyu yang diwahyukan kepadanya. " 


(An-Najm ayat 3 - 4) 


"Demi sesungguhnya adalah bagi kamu pada diri Rasulullah itu contoh ikutan yang baik 
jaitu bagi orang yang sentiasa mengharapkan (keredaan) Allah dan (balasan baik) hari 
akhirat, serta ia pula menyebut dan mengingati Allah banyak-banyak (dalam masa susah 


dan senang)" 
(Al-Ahzaab ayat 21) 


"Ia memasamkan muka dan berpaling, kerana ia di datangi orang buta. Dan apa jalannya 
engkau dapat mengetahui (tujuannya, wahai Muhammad). Barangkali ia mahu 
membersihkan hatinya (dengan pelajaran Ugama yang didapatinya daripadamu). 
Ataupun ia mahu mendapat peringatan, supaya peringatan itu memberi manfa'at 
kepadanya." 


(Surah Abasa ayat 1-4) 


iii. Ilmu Allah Berubah-ubah Mengikut Sesuatu Peristiwa Yang Berlaku Kepada Manusia 
(al-Bada") 


Dari segi bahasa al-Bada' bermaksud lahir sesudah tersembunyi. Menurut akidah Syiah, 
al-Bada' ialah Allah mengetahui sesuatu perkara setelah berlaku peristiwa berkenaan 
yang sebelum itu dianggap tersembunyi daripada-Nya. Perkara ini j elas menganggap 
Allah itu j ahil atau tidak mempunyai ilmu yang meliputi. Ini amat jelas seperti yang 
disebutkan oleh al-Tabatabai dalam kitab al-Usul Min al-Kafi oleh al-Kulaini Juzu' 1 hal 
146. 


Terjemahannya: 


"Al-Bada" ialah zahir perbuatan yang tersembunyi disebabkan ternyata tersembunyi ilmu 
kerana adanya maslahah. Kemudian diluaskan penggunaannya, maka kami maksudkan 
dengan al-Bada' itu ialah lahirnya setiap perbuatan yang sebelumnya itu adalah 
tersembunyi (daripada Allah S.W.T)". 


Mengikut akidah Syiah, ilmu Tuhan itu akan berubah dan bersesuaian dengan fenomena 
baru. Tuhan akan berubah kehendak-Nya terhadap sesuatu perkara sesuai dengan 


keadaan yang berlaku. Hal ini dijelaskan dalam Kitab al-Usul Min al-Kafi, oleh al-Kulaini, 
Juzu' 1, hal. 146: 


Terjemahannya: 
Bab al-Bada' 


Muhammad bin Yahya daripada Ahmad bin Muhamad bin Isa, daripada al-Hajjal 
daripada Abu Ishak Tha'labah daripada Zararah bin Ayun daripada salah seorang 
daripada keduanya a.s. katanya, "Tidak ada ibadat yang paling utama seperti al-Bada'. 
Di dalam riwayat daripada Ibn Abu Umair daripada Hisham bin Salim daripada Abdullah 
a.s., "Tidak ada perkara yang paling agung di sisi Allah seperti al-Bada'. 


Ali bin Ibrahim daripada bapanya daripada Ibnu Abu Umar daripada Hisham bin Salim 
dan Hafs bin al-Bukhturi dan selain dadpada keduanya daripada Abu Abdullah a.s. 
katanya mengenai ayat ini maksudnya, "Allah menghapuskan apa yang ia kehendaki dan 
menetapkan apa yang Ia kehendaki". 


Sebagai contoh kepada pengertian al-Bada', An-Naubakhti menyebut bahawa Ja'far bin 
Muhammad Al-Bagir telah menentukan anaknya Ismail sebagai imam secara nas semasa 
hidupnya lagi. Tetapi ternyata kemudiannya Ismail meninggal dunia, sedangkan bapanya 
Ja'far bin Muhammad al-Bagir masih hidup, katanya: 


Terjemahannya: 


"An-Naubakti menyebut bahawa Jafar bin Muhammad al-Bagir telah menentukan 
anaknya Ismail sebagai imam semasa beliau masih hidup. Tiba-tiba Ismail mati lebih 
dahulu daripadanya, maka Jafar berkata, "Tidak ternyata kepada Allah mengenai sesuatu 
perkara sebagaimana tersembunyi kepada-Nya mengenai peristiwa anakku Ismail". 


(Kenyataan ini dipetik daripada kitab Fatawa Min Agaid al-Syiah oleh Muhamad Umar Ba 
Abdillah hal. 15) 


ULASAN 


Pendapat yang mengatakan ilmu Allah berubah-ubah mengikut peristiwa yang berlaku 
kepada manusia adalah bertentangan dengan al-Ouran al-Karim yang menyebut bahawa 
Allah mengetahui secara terperinci dan menyeluruh sepertimana yang dijelaskan oleh 
ayat-ayat berikut yang bermaksud: 


"Allah mengetahui pengkhianatan (keserongan dan ketiadaan jujur) pandangan mata 
seseorang. Serta mengetahui akan apa yang tersembunyi di dalam hati." 


(Surah al-Mukmin ayat 19) 


Sesungguhnya Allah tidak tersembunyi kepada-Nya sesuatupun yang ada di bumi dan 
juga yang ada di langit". 


(Surah A-li Imran ayat 3) 


"Dan pada sisi Allah jualah anak kunci perbendaharaan segala yang ghaib, tiada sesiapa 
yang mengetahuinya melainkan Dialah sahaja dan la mengetahui apa yang ada di darat 
dan di laut dan tidak gugur sehelai daunpun melainkan In mengetahuinya dan tidak 
gugur sebutir bijipun dalam kegelapan bumi dan tidak gugur yang basah dan yang 
kering melainkan (semuanya) ada tertulis di dalam kitab (Lauh Mahfuz) yang terang 
nyata." 


(Surah al-An'am ayat 59) 


"Demi TuhanKu yang mengetahui segala perkara yang ghaib, hari kiamat itu 
sesungguhnya akan datang kepada kamu. Tidak tersembunyi datipengetahuan-Nya 
barang seberat debu yang ada di langit atau di bumi dan tidak ada yang lebih kecil 
darinya itu atau yang lebih besar melainkan semuanya tertulis di dalam kitab yang 
terang nyata" 


(Surah Saba'ayat 3) 
"Allah yang menjadi tumpuan sekalian makhluk untuk memohon sebarang hajat" 
(Surah al-Ikhlas ayat 2) 


iv. Kemunculan Semula Imam Mahdi Dan Kumpulan Orang Yang Telah Mati Untuk 
Memberi Keadilan (ar-Raj'ah) 


Mengikut akidah Syiah bahawa golongan Syiah dikehendaki mempercayai bahawa Allah 
S.W.T. akan menghidupkan semula orang-orang yang telah mati ke dunia ini bersama- 
sama Imam Mahdi untuk menghukum orang-orang yang telah melakukan kezaliman. 
Mereka termasuk para sahabat Rasulullah seperti Saidina Abu Bakar, Omar, Uthman, 
Aisyah, Hafsah, Muawiyah dan lain-lain. Fakta ini dijelaskan dalam Kitab Agaid al- 
Imamiah oleh al-Syeikh Muhammad Redha al-Muzaffar, hal. 83. 


Terjemahannya: 


Akidah kami tentang Raj'ah 


"Sesungguhnya pendapat Syiah Imamiah tentang Rajlah itu ialah kerana mengambil 
daripada Ahli Bait a.s., di mana Allah S.W.T. akan mengembalikan sesuatu kaum yang 
telah mati ke dunia ini di dalam bentukyang asal lalu sebahagian daripada golongan 
memuliakan satu puak dan menghina satu puak yang lain dan ia menunjukkan mana 
golongan yang benar dan mana golongan yang salah dan menunjukkan golongan yang 
melakukan kezaliman. Peristiwa ini berlaku ketika bangunnya Mahdi keluarga Nabi 
Muhammad s.aw. dan tidak kembali ke dunia ini kecuali orang yang tinggi darjat 
imannya ataupun orang yang paling jahat. Kemudian mereka akan mati semula. 
Begitulah juga dengan orang-orang yang selepasnya sehinggalah dibangkitkan semula 
dan mereka akan menerima pahala atau siksaan. Sebagaimana Allah S.W.T menceritakan 
dalam al-Ouran al-Karim, di mana orang-orang yang akan dikembalikan di dunia ini 
bercita-cita untuk kembali ke dunia, sedangkan mereka itu tidak boleh kembali lagi ke 
dunia ini. Mereka akan mendapat kemurkaan Allah bahawa mereka akan kembali ke 
dunia ini kali ketiga dengan harapan mereka dapat berbuat kebaikan." 


Firman Allah yang bermaksud.. 


" Mereka berkata, wahai Tuhan kami engkau telah mematikan kami dua kali dan 
menghidupkan kami dua kali, lalu kami mengakui dosa-dosa kami, maka adakah jalan 
keluar (daripada neraka?)" 


(Surah al-Mukmin ayat 11) 
ULASAN 


Konsep raj'ah Syiah ialah mereka mempercayai Allah akan menghidupkan semula Ahli 
Bait dan Imam-imam mereka untuk menghukum para sahabat Rasulullah s.a.w. yang 
dianggap telah melakukan kezaliman. Kemudian mereka mempercayai orang-orang 
yang telah dihukum ini akan mati semula dan akan menerima pembalasan daripada 
Allah S.W.T. Ini berdasarkan firman Allah surah al-Mu'min ayat 11 yang bermaksud: 


"Mereka menjawab, Wahai Tuhan kami Engkau telah menjadikan kami berkeadaan mati 
dua kali dan telah menjadikan kami bersifat hidup dua kali, maka kami (sekarang) 
mengakui akan dosa-dosa kami. Oleh itu adakah sebarang jalan untuk (kami) keluar 
(dari neraka)?" 


Sebenarnya ayat ini menjelaskan dialog di antara orang-orang kafir dengan Allah S.W.T. 
di akhirat di mana mereka ingin mencari jalan keluar daripada seksaan api neraka 
dengan memohon kepada Allah supaya diberi peluang hidup semula ke dunia, mereka 
mengaku dan insaf terhadap dosa-dosa yang telah mereka lakukan dahulu. Pengertian 
ini diperkukuhkan melalui firman Allah yang bermaksud: 


"Bagaimana kamu tergamak kufur (mengingkari) Allah padahal kamu dahulunya mati 
(belum lahir) kemudian la menghidupkan kamu, setelah itu Ia mematikan kamu, 
kemudian la menghidupkan kamu pula (pada hari akhirat kelak), akhirnya kamu 
dikembalikan kepada-Nya (untuk diberi balasan bagi segala yang kamu kerjakan)" 


(Surah al-Bagarah ayat 28) 


Kebangkitan dan hukuman di padang Mahsyar adalah hukuman Allah yang akan 
dikenakan kepada semua orang, bukan hukuman para Imam, ini telah dijelaskan oleh 
surah-surah berikut: 


"Dan (ingatlah) hari Kami bongkar dan terbangkan gunung-ganang dan engkau akan 
melihat (seluruh) muka bumi terdedah nyata, dan Kami himpunkan mereka (di padang 
Mahsyar) sehingga Kami tidak akan tinggalkan seorangpun dari mereka." 


(Surah al-Kahfi ayat 47) 


Katakanlah (kepada mereka): "Sesungguhnya orang-orang yang telah lalu dan orang- 
orang yang terkemudian tetap akan dihimpunkan pada masa yang ditentukan pada hari 
kiamat yang termaklum." 


(Surah al- Wagiah ayat 49) 


Di sini dapat dibuat kesimpulan bahawa dalam ayat tersebut tidak ada konsep raj'ah 
jaitu menuntut bela dan menghukum orang-orang yang melakukan kezaliman ke atas 
Ahli Bait. Fahaman ini jelas menunjukkan golongan Syiah salah memahami ayat al- 
Ouran tersebut dan salah memahami terhadap ayat-ayat al-Ouran boleh membawa 
kepada penyelewengan akidah. 


v. Berpura-pura (al-Tagiyyah) 


Menurut akidah Syiah, al-Tagiyyah ialah menyembunyikan sesuatu yang boleh 
membahayakan diri atau harta bendanya dengan melahirkan yang bukan hakikat 
sebenar dari kandungan hatinya. Al-Tagiyyah ini diamalkan dalam setiap perkara kecuali 
di dalam masalah arak dan menyapu dua khuf. Perkara ini dijelaskan dalam buku al- 
Usul Min al-Kafi, juzu' 2 oleh Abu Ja'far Muhammad bin Ya'kub bin Ishak al-Kulaini al- 
Razi, hal. 217: 


Terjemahannya: 


Daripada Ibnu Abu Umair daripada Hisham bin Salim daripada. Abu Umar al-A'jami 
katanya Abu Abdullah a.s. berkata kepadaku "Wahai Abu Umar, Sesungguhnya sembilan 


persepuluh daripada agama itu terletak pada Tagiyyah dan tidak ada agama bagi orang 
yang tidak mempunyai Tagiyyah dan Tagiyyah itu ada pada tiap-tiap sesuatu, kecuali 
dalam masalah arak dan menyapu dua khuf". 


ULASAN 


Menurut al-Tusi di dalain kitab al-Tibyan, al-Tagiyyah ialah menyatakan dengan lisan 
yang menyalahi hati kerana takut kemudaratan diri walaupun yang disembunyikan itu, 
perkara yang benar. Mengikut Ahli Sunnah Wal Jamaah sifat ini perlu dijauhi kerana ia 
mempunyai ciri-ciri sifat nifag berdasarkan firrnan Allah yang bermaksud: 


Janganlah orang-orang yang beriman mengambil orang-orang kafir menjadi teman 
rapat dengan meninggalkan orang-orang yang beriman. Dan sesiapa yang melakukan 
(larangan), yang demikian maka tiadalah ia (mendapat perlindungan) dari Allah dalam 
sesuatu apapun, kecuali kamu hendak menjaga diri kepada sesuatu bahaya yang 
ditakuti dari pihak mereka (yang kafir itu). 


(Surah A-li Imran ayat 28) 


Sesiapa yang kufur kepada Allah sesudah ia beriman (maka baginya kemurkaan dan 
azab dari Allah) kecuali orang yang dipaksa (melakukan kufur) sedang hatinya tenang 
tenteram dengan iman, akan tetapi sesiapa yang terbuka hatinya menerima kufur, maka 


atas mereka tertimpa kemurkaan dari Allah dan mereka pula beroleh azab yang besar. 
(Surah al-Nahl ayat 106) 


Tidak ada Tagiyyah seperti ini dalam ajaran Islam, yang ada di dalam Islam ialah 

masalah rukhsah, umpamanya jika seseorang itu dipaksa dan diugut dengan kekerasan 
supaya melafazkan kata-kata kafir, maka waktu itu diharuskan orang itu melafazkannya, 
tetapi hatinya tetap dengan iman yang sebenar, tidak ada ragu sedikit pun sebagaimana 
yang berlaku kepada Ammar bin Yasir, sehingga Allah menurunkan ayat 106 Surah al- 
Nahl memperakui kebenaran beliau, firman-Nya yang bermaksud: 


"Kecuali orang-orang yang dipaksa (melakukan kafir) sedangkan hatinya tenang 


tenteram dengan iman." 


vi. Konsep al-Mahdiah iaitu Kepercayaan kepada Muhammad bin Hassan al-Askari 
sebagai Imam Mahdi al-Muntazar. 


Syiah Imamiah mempercayai bahawa Muhammad bin Hassan al-Askari adalah imam 
yang ditunggu-tunggu yang telah hilang dan akan muncul semula untuk memerintah 


dan menghukum orang-orang yang melakukan kezaliman. Beliau telah menghilangkan 
diri selama 65 tahun mulai tahun 260H hingga 329H. Pada masa ini orang Syiah boleh 
menghubungi imam mereka melalui wakil-wakilnya seramai empat orang iaitu Uthman 
Ibnu Said al-Umri dan anaknya Muhammad Ibnu Uthman dan Husain Ibnu Ruh serta Ali 
Ibnu Muhammad al-Samiri. Zaman ini dikenali sebagai Ghaibah Sughra. Manakala 
Ghaibah Kubra pula bermula selepas tahun 329H hingga lahirnya Imam Mahdi yang 
ditunggu-tunggu. Dalam tempoh ini, sesiapapun tidak boleh menghubungi Imam Mahdi 
walaupun melalui wakil-wakilnya. Sekiranya boleh dihubungi ia dianggap sebagai 
pendusta. Perkara ini dijelaskan dalam Kitab al-Syiah Wa al-Tashih al-Sira'Baina al-Syiah 
Wa al-Tasyayyu' oleh Doktor Musa al-Musawi, hal. 61: 


Terjemahannya, 


Syiah Imamiah mempercayai bahawa Imam Hasan al-Askari itu ialah imam yang kedua 
belas bagi Syiah. Ketika wafat tahun 260H, beliau mempunyai seorang anak yang 
bernama Muhammad berumur lima tahun, dialah Imam Mahdi al-Muntazar. Di sana 
terdapat beberapa riwayat yang lain menyatakan bahawa Imam Mahdi itu lahir selepas 
wafat bapanya Imam al-Askari. Sekalipun berkeadaan begitu, maka sesungguhnya Imam 
Mahdi tetap menerima jawatan imam selepas ayahnya dan telah ditentukan oleh ayahnya 
kepadanya. Kekallah ia tersembunyi selama 65 tahun. Golongan Syiah sentiasa 
berhubung dengan Imam Mahdi dalam tempoh ini melalui wakil-wakil yang telah 
ditentukan bagi tujuan ini. Wakil-wakil itu ialah Uthman Ibnu Said al-Umri dan anaknya 
Muhammad Ibnu Uthman, Husain Ibnu Ruh dan akhirnya ialah Ibnu Muhammad al- 


Saimiri. 


Kesemua wakil-wakil yang empat ini digelar sebagai wakil-wakil khas. Tempoh ini diberi 
nama "Ghaibah Sughra". Dalam tahun 229H sebelum wafat Ali Ibnu Muhammad al- 
Samiri beberapa bulan, sampailah secebis surat kepadanya yang ditandatangani oleh 
Imam Mahdi yang tertera di dalamnya "Sesungguhnya telah berlaku ghaibah yang 
sempurna. Maka ia tidak akan muncul kecuali dengan izin Allah, maka sesiapa yang 


telah mendakwa melihatku maka dia adalah seorang pendusta lagi penipu". 


Tahun inilah bermulanya "al-Ghaibah al-Kubra". Semenjak daripada masa itu 
terputuslah perhubungan golongan Syiah dengan imam secara langsung. Sehinggalah 
apabila ada berlakunya dakwaan seperti itu, maka Syiah menganggap perkara itu dusta 
dengan sebab nas dengan sebab nas yang terdapat di akhir surat yang datang daripada 
imam Mahdi itu. Ini adalah ringkasan akidah Syiah Imamiah berhubung dengan Imam 
Mahdi al-Muntazar. 


ULASAN 


Pada dasarnya Ahli Sunnah Wal Jamaah tidak menolak kemunculan Imam Mahdi, tetapi ia 
bukanlah Muhammad bin Hassan al-Askari sebagaimana yang didakwa oleh golongan 
Syiah itu. Malah apa yang jelas melalui hadith Nabi s.a.w ialah Imam Mahdi dalah 
daripada keturunan Rasulullah. Ini berdasarkan hadith Nabi s.a.w yang bermaksud: 


"Daripada Ummu Salamah r.a. katanya, Rasulullah s.a.w bersabda: Imam Mahdi daripada 
keturunanku daripada anak Fatimah" 


(Riwayat Abu Daud, Ibn Majah dan al-Hakim) 
Sabda baginda lagi yang bermaksud, 


"Daripada Abu Said r.a. katanya, Rasulullah bersabda: Imam Mahdi dari keturunanku, 
luas dahinya, tinggi hidungnya. Ia memerintah bumi dengan penuh keadilan. Ia 


memerintah selama 7 tahun". 
(Riwayat Abu Daud dan al-Hakim) 


"Daripada Abdullah bin Mas'ud, daripada Nabi s.a.w sabdanya: Allah akan mengutus 
seorang lelaki daripada keturunanku di dunia ini atau daripada Ahli Baitku yang 
namanya seperti namaku dan nama bapanya seperti nama bapaku. la akan memerintah 


di dunia ini dengan penuh keadilan sebagaimana sebelum ini dipenuhi kezaliman. 
(Riwayat al-Tirmidhi) 
Sabda Nabi s.a.w yang bermaksud: 


"Mahdi itu dari keturunanku, dahinya luas, hidungnya mancung, ia akan memenuhi bumi 
dengan kejujuran dan keadilan sebagaimana bumi sebelum itu penuh dengan kezaliman 


dan kecurangan. la memerintah bumi selama tujuh tahun." 
(Riwayat Abu Daud dan al-Hakim) 


Kepercayaan kepada Imam Mahdi tidak termasuk dalam asas rukun iman, sedangkan 
dalam akidah Syiah ianya merupakan asas utama rukun iman mereka. Dengan ini bererti 
orang yang mengingkari Imam Mahdi tidak dianggap kafir, tetapi dalam fahaman Syiah 
adalah sebaliknya. Jelas daripada hadith di atas, bahawa Imam Mahdi akan memerintah 
bumi dengan penuh keadilan dan kejujuran dan bukannya dengan dendam menghukum 
orang-orang yang melakukan kesalahan sebagaimana yang didakwa oleh golongan 
Syiah itu. 


vii. Penyanjungan yang keterlaluan kepada Saidina Ali 


Syiah menyanjung Saidina Ali berlebih-lebihan sehingga ia disamatarafkan dengan 
Rasulullah. Bahkan dalam beberapa hal Saidina Ali dianggap lebih tinggi lagi. Perkara ini 
dinyatakan dalam kitab al-Usul Min Kafi oleh al-Kulaini, jld. 1 hal.197: 


Terjemahannya, 


Saidina Ali ra. telah berkata: "Akulah pembahagi ahli syurga dan neraka bagi pihak Allah, 
akulah pembeza yang Maha Besar dan akulah Pemegang Tongkat Nabi Musa dan 
Pemegang seterika (dapat membezakan di antara orang mukmin dan munafik, seolah- 
olah ia boleh menyelar dahi orang yang munaftk). Sesungguhnya para malaikat dan jibril 
telah memberi pengakuan terhadapku sebagaimana mereka telah memberi pengakuan 
te.rhadap Nabi Muhammad s.a.w. sendiri, dan sesungguhnya Allah telah 
mempertanggungjawabkan ke atasku sama sepertimana yang telah 
dipertanggungiawabkan ke atas Nabi Muhammad untuk mendidik umat manusia. Nabi 
Muhammad dipanggil, diberi pakaian dan disuruh bercakap. Lalu ia pun menyeru, 
memakai pakaian dan bercakap. Dan sesungguhnya aku diberikan beberapa sifat yang 
tidak diberikannya kepdda seseorang sebelumku. Aku mengetahui kematian dan bala, 
keturunan dan percakapan yang tidak boleh dipertikaikan lagi. Tidak luput kepadaku 
apa yang telah lalu. Tidak hilang daripadaku apa yang ghaib, aku diberi khabar gembira 
dengan izin Allah dan aku melaksanakan daripada Allah. Kesemuanya itu diberi 
kedudukan yang tinggi kepadaku dengan izin Allah. 


ULASAN 


Tidak terdapat di dalam al-Ouran atau Hadith sohih yang menyatakan Saidina Ali 
mempunyai martabat seperti Rasulullah apatah lagi lebih daripadanya. Dengan 
kepercayaan yang keterlaluan terhadap Saidina Ali ini adalah amat menyeleweng dan 
satu khurafat yang sangat nyata. 


Nama Saidina Ali tidak terdapat di dalam al-Ouran, kerana beliau bukan seorang nabi 
atau seorang Rasul, tetapi hanya sebagai sahabat dan menantu Rasulullah s.a.w. yang 
dijamin masuk syurga. Namun Nabi Muhammmad s.a.w. sendiri tidak disanjung- 
sanjung dan dipuja-puja oleh para sahabat secara berlebih-lebihan sehingga melampaui 
batas. Ini bertepatan dengan hadith: 


Al-Zuhri berkata: Urwah bin al-Zubair memberitahuku datipada al-Miswar bin 
Makhramah bin Urwah berkata " Wahai kaum, demi Allah sesungguhnya aku diutuskan 
kepada raja-raja dan aku sendiri diutuskan kepada raja Kaisar Kisra dan raja Najasyi, 
demi Allah jika engkau lihat, seseorang raja sahaja yang disanjung oleh rakyatnya, tetapi 
para sahabat Nabi Muhammad s.a. w. tidak menyanjung Nabi Muhammad s.a.w." 


(RiwayatAhmad) 
viii. Mengkafirkan Para Sahabat Rasulullah s.a.w. 


Golongan Syiah ini mempercayai bahawa selepas wafat Rasulullah s.a.w. semua sahabat 
murtad kecuali Ahlul-Bait dan beberapa orang sahabat terrnasuk Abu Dzar, Migdad bin 
Aswad, Salman al-Farisi dan Ammar. Perkara ini disebutkan dalam Kitab Bihar al-Anwar 
oleh al-Majlisi juz. 27, hal 64-66: 


Terjemahannya, 


Kebanyakan para sahabat adalah munafik, tetapi cahaya nifag mereka tersembunyi di 
zaman mereka. Tetapi apabila wafat nabi s.a.w ternyatalah cahaya nifag mereka itu 
melalui wasiat nabi dan mereka itu kembali secara mengundur ke belakang, dan kerana 
ini Saidina Ali berkata: " Semua manusia murtad selepas wafat nabi s.a.w. kecuali empat 
orang sahaja iaitu Sulaiman, Abu Zar, Migdad dan Ammar, dan perkara ini tidak ada 
masalah lagi". 


ix. Menuduh Abu Bakar, Umar, Uthman dan Muawiyah sebagai Empat Berhala Ouraisy 
Serta Pengikut-pengikut Mereka Adalah Musuh Allah 


Golongan Syiah menuduh Abu Bakar, Umar, Uthman dan Muawiyah sebagai empat 
berhala Ouraisy. Ini dinyatakan dalam Kitab Tuhfah al-Awam Magbul oleh al-Syed 
Manzur Husain hal.330. dan di dalam kitab al-Tafsir oleh Abu al-Nadhar Muhammad 
bin Masud bin Iyasy al-Salami al-Samargandi terkenal dengan panggilan Ibn al-lyasyi 
hal. 11 6. 


Terjemahannya, 


Daripada Abu Hamzah al-Thumali, Abu Jafar a.s. berkata " Wahai Abu Hamzah 
sesungguhnya yang beribadah kepada Allah ialah mereka yang mengenal Allah. Maka 
adapun mereka yang tidak mengenal Allah seolah-olah ia menyembah selain Allah. 
Perbuatan sedemikian adalah sesat." (Aku) Abu Hamzah menjawab: "Semoga Allah 
memberikan kebaikan kepada engkau." Apakah yang dimaksudkan dengan mengenal 
Allah itu? Jawab Abu Jafar: "Membenarkan Allah dan Membenarkan Nabi Muhammad 
Rasulullah tentang perlantikan Ali dan menjadikannya sebagai imam dan imam-imam 
yang mendapat pertunjuk selepasnya dan berlindung kepada Allah daripada musuh- 
musuh mereka". Demikianlah juga dengan pengenalan terhadap Allah. Kata Abu Jafar 
lagi, aku (Abu Hamzah) bertanya lagi: "Semoga Allah memberi kebaikan kepada 
engkau." Apakah sesuatu yang apabila aku amalkannya pasti aku dapat 
menyempurnakan hakikat iman? Jawab Abu Jafar, "Hendaklah engkau melantik wali-wali 


Allah dan memusuhi musuh-musuh Allah dan hendaklah engkau bersama orang-orang 
yang benar, sebagaimana Allah memerintahkan engkau. Aku (Abu Hamzah) bertanya 
lagi, siapakah wali Allah dan siapakah musuh Allah itu? Lalu ia menjawab, "Wali-wali 
Allah ialah Nabi Muhammad Rasulullah, Ali, Hasan, Husin dan Ali bin al-Husain. 
Kemudian berakhirlah perkara itu tentang wali-wali kepada kami, kemudian dua anak 
lelaki Ja'far, lalu ia mengiakan (dengan keadaan menganggukkan kepala) kepada Abu 
Ja'far dalam keadaan duduk. Maka siapakah yang melantik mereka? "Allahlah yang 
melantik mereka dan Allah sentiasa bersama orang-orang yang benar, sebagaimana 


yang diperintahkan oleh Allah." 


Aku bertanya lagi, "Siapakah musuh-musuh Allah, semoga Allah memberi kebaikan 
kepada engkau." Ia jawab, "Empat berhala." Ia bertanya lagi "Siapa empat berhala itu"? Ia 
menjawab, "Abu Fusail (Abu Bakar), Rama' (Umar), Nathal (Uthman) dan Muawiyah dan 
sesiapa yang menganut agama mereka dan memusuhi kesemua mereka ini (wali Allah), 


maka sesungguhnya ia telah memusuhi musuh-musuh Allah." 
ULASAN 


Terdapat di dalam al-Ouran dan Hadith yang menjelaskan tentang keadilan dan 
sanjungan terhadap para sahabat yang membersihkan mereka daripada sebarang 
tuduhan yang tidak benar. Ini berdasarkan firman Allah yang bermaksud: 


"Dan orang-orang yang terdahulu yang mula-mula (berhijrah dan memberi bantuan) 
dari orang-orang Muhajirin dan Ansar dan orang-orang yang menurut (jejak langkah) 
mereka dengan kebaikan (iman dan taat). Allah redha akan mereka dan mereka pula 
redha akan Dia serta la menyediakan untuk mereka syurga-syurga yang mengalir di 
bawahnya beberapa sungai, mereka kekal di dalamnya selamanya, itulah kemenangan 
yang besar". 


(Surah al-Taubah ayat 100) 


"Kalau kamu tidak menolongnya (Nabi Muhammad) maka sesungguhnya Allah telahpun 
menolongnya, iaitu ketika kaum kafir (di Mekah) mengeluarkannya (dari negerinya 
Mekah) sedang ia salah seorang dari dua (sahabat) semasa mereka berlindung di dalam 
gua, ketika ia berkata kepada sahabatnya: "Janganlah engkau berdukacita, 
sesungguhnya Allah bersama kita." Maka Allah menurunkan semangat tenang tenteram 
kepada (Nabi Muhammad) dan menguatkannya dengan bantuan tentera (Malaikat) yang 
kamu tidak melihatnya." 


(Surah al-Taubah ayat 40) 


"Demi sesungguhnya Allah redha akan orang-orang yang beriman ketika mereka 
memberikan pengakuan taat setia kepadamu (wahai Muhammad) di bawah naungan 
pohon (yang termaklum di Hudaibiah), maka (dengan itu) ternyata apa yang sedia 
diketahui-Nya tentang (kebenaran iman dan taat setia) yang ada dalam hati mereka, lalu 
ia menurunkan semangat tenang tenteram kepada mereka dan membalas mereka 


dengan kemenangan yang dekat masa datangnya. 
(Surah al-Fath ayat 18) 


"Sesungguhnya orang-orang yang membawa berita yang amat dusta itu ialah 
segolongan dari kalangan kamu, janganlah kamu menyangka (berita yang dusta) itu 
buruk bagi kamu, bahkan ia baik bagi kamu. Tiap-tiap seorang di antara mereka akan 
beroleh hukuman sepadan dengan kesalahan yang dilakukannya itu, dan orang yang 
mengambil bahagian besar dalam menyiarkannya di antara mereka, akan beroleh seksa 


yang besar (di dunia dan di akhirat)." 
(Surah al-Nur ayat 11) 


Dan orang-orang yang mengganggu serta menyakiti orang-orang lelaki yang beriman 
dan orang-orang perempuan yang beriman dengan perkataan atau perbuatan yang 
tidak tepat dengan sesuatu kesalahan yang dilakukannya, maka sesungguhnya mereka 


telah memikul kesalahan menuduh secara dusta dan berbuat dosa yang amat nyata." 
(Surah al-Ahzab ayat 58) 
Sabda Nabil s.a.w. yang bermaksud: 


Daripada Abu Hurairah ra. katanya: Rasulullah s.a.w. bersabda: "Jangan kamu mencaci 
sahabat-sahabatku, demi Allah yang nyawaku berada dalam kekuasaan-Nya, sekiranya 
seseorang kamu membelanjakan emas sebesar bukit Uhud (maka perbelanjaan itu tidak 
dapat menyamai) secupak atau setengah cupak yang dibelanjakan oleh para sahabat." 


(Riwayat Bukhari dan Muslim) 
Sabda Nabi s.a.w. lagi yang bermaksud: 


Daripada Jabir katanya, Rasulullah s.a.w. bersabda: "Tidak masuk neraka orang-orang 
yang telah melakukan bai'ah semasa di bawah pokok." 


(Riwayat al-Tirmidhi) 


Sabda Nabi s.a.w. lagi yang bermaksud: 


"Daripada Ibnu Umar ra. katanya kami memilih memilih para sahabat di zaman Nabi 
s.a.w., lalu kami memilih Abu Bakar, kemudian Umar bin al-Khattab, kemudian Uthman 
bin Affan ra.." 


(Riwayat al-Bukhari) 


x. Hanya Ali dan Para Imamain sahaja yang Menghafal dan Menghimpun Al-Ouran 
Dengan Sempurna. 


Golongan Syiah menganggap bahawa tidak ada sahabat yang menghimpun, memahami 
dan menghafal al-Ouran dengan sempurna kecuali Ali sahaja. Perkara ini dinyatakan 
dalam Kitab al-Usul Min al-Kafi oleh al-Khulaini, juzu' 1, hal. 228. 


Terjemahannya, 


Tidak Menghimpunkan al-Ouran Kesemuanya kecuali Imam-imam a.s. dan 
Sesungguhnya Mereka itu Mengetahui Ilmu al-Ouran Kesemuanya. 


"Muhammad bin Yahya daripada Ahmad bin Muhammad daripada Ibnu Mahbub daripada 
Amru bin Abu al-Migdam daripada Jabir berkata: "Aku mendengar Abu Ja'far a.s. 
berkata, " Tidak ada sesiapa di kalangan manusia yang mendakwa bahawa ia telah 
menghimpun al-Ouran secara sempurna sebagaimana yang diturunkan, melainkan 
pendusta dan tidak menghimpun, menghafaz sebagaimana yang diturunkan oleh Allah 
kecuali Ali bin Abu Talib dan imam-imam selepasnya a.s." 


Muhammad bin al-Husain daripada Muhammad bin al-Hasan daripada Muhamad bin 
Sinan daripada Ammar bin Marwan daripada al-Munakhkhal daripada Jabir daripada Abu 
Ja'far a.s. Bahawasanya ia berkata, "Seseorang tidak boleh mendakwa bahawa di sisinya 


ada keseluruhan al-Ouran zahir dan batinnya selain daripada para wasi." 


Golongan Syiah juga mendakwa mempunyai mashaf Fatimah. Perkara ini dinyatakan 
dalam kitab al-Usul Min al-Kafi oleh al-Kulaini Juzu' 1 hal. 238 - 240. 


Terjemahannya: 
Abu Abdullah berkata, 


Kami mempunyai mashaf Fatimah dan mereka tidak mengetahui apa dia mashaf Fatimah 
itu. Abu Basir bertanya, "Apakah dia mashaf Fatimah itu? Abu Abdullah menjawab, 
"Mashaf Fatimah sama seperti al-Ouran kamu ini. Tiga kali ganda besarnya. Demi Allah 
tidak ada satu huruf pun seperti al-Ouran kamu ini." Abu Basir berkata lagi demi Allah 
sahaja yang mengetahui mengenai perkara ini. Abu Abdullah berkata, "Sesungguhnya 


Allah itu mengetahui, tetapi tidaklah yang sedemikian itu. (tidak seperti al-Ouran Ahli 
Sunnah Wal Jamaah) " 


Kemudian Abu Abdullah diam sebentar, kemudian dia berkata, "Sesungguhnya kami 
mempunyai ilmu yang telah berlaku dan yang akan berlaku sehingga kiamat." Abu Basir 
bertanya, "Aku jadikan tebusan engkau ini, demi Allah sahaja yang mengetahui. Abu 
Abdullah menjawab, "Sesungguhnya Allah sahaja mengetahui, tetapi tidaklah seperti 
yang demikian." 


Yang dimaksudkan dengan Abu Abdullah ialah Ja'far bin Muhammad al-Sadig. 


Abu Basir berkata lagi, Aku jadikan tebusan engkau, maka apakah yang dimaksudkan 
dengan ilmu itu? Abu Abdullah menjawab, "Apa yang berlaku di waktu malam dan siang, 
terjadi sesuatu perkara selepas sesuatu perkara sehinggalah hari kiamat." 


Beberapa orang daripada sahabat kami daripada Ahmad bin Muhammad daripada Umar 
bin Abdul Aziz daripada Hammad bin Uthman, katanya, "Aku pernah mendengar Abu 
Abdullah berkata, "Orang-orang Zindig akan muncul tahun 128H. Ini berdasarkan 
bahawa aku pernah melihat dalam mashaf Fatimah a.s. " Hammad bertanya, "Apakah 
yang dimaksudkan dengan mashaf Fatimah itu?" Abu Abdullah menjawab, "Sesung- 
guhnya Allah S. W. T apabila ia mengambil nyawa Nabi s.a. w, terdengar sesuatu di 
telinga Fatimah yang ketika itu merasa dukacita di atas kewafatan Nabi s.a.w yang tidak 
diketahui melainkan Allah S.W.T. Lalu Allah mengutuskan seorang malaikat kepadanya 
yang dapat menghiburkan kedukaannya." Lalu Fatimah mengadu perkara yang demikian 
kepada Amirul Mukminin Ali, Ali pun berkata, "Apabila engkau merasai demikian dan 
engkau mendengar suara demikian, maka beritahulah kata-kata itu kepadaku. Maka aku 
pun diberitahu yang demikian. Lalu Amirul Mukminin a.s. pun menulis setiap apa yang 
ia dengar, sehinggalah menjadi satu mashaf." Kemudian Hammad berkata, Abu Abdullah 
berkata, "sesungguhnya tidak ada sesuatu pun di dalam mashaf itu perkara yang halal 
dan haram, tetapi terdapat di dalam mashaf itu ialah mengenai ilmu yang akan berlaku." 


Beberapa orang daripada sahabat kami, daripada Ahmad bin Muhammad daripada Ali 
bin al-Hakam daripada al-Husain Ibnu Abu "Ala' katanya, aku mendengar Abu Abdullah 
berkata, 'Bersamaku ialah al-Jafr al-Abyad " Abu 'Ala' bertanya, "Apakah yang ada di 
dalam al-Jafr al-Abyad?" Jawabnya, "di dalamnya ada kitab Zabur Nabi Daud, Taurat 
Nabi Musa, Injil Nabi Isa, Suhuf Nabi Ibrahim a.s. dan hukum halal haram dan mashaf 
Fatimah dan tidak terfikir terdapat di dalamnya al-Ouran (tak ada), malah di dalamnya 
terdapat apa saja yang diperlukan oleh manusia sehingga kami tidak perlu lagi kepada 
seseorang pun, walaupun satu jildah atau setengah atau seperempat atau sekecil -kecil 


perkara." 


Diriwayatkan juga terdapat mashaf Ali (mashaf Fatimah) di mana ayat Al-Ouran 
mengandungi 17,000 ayat, tiga kali ganda daripada mashaf Uthmani. Perkara ini 
dinyatakan dalam kitab Usul Kafi, Itikadi, Ijtimai, Akhlakhi, Wa - ilmi oleh al-Kulaini hal 
443-446 





Terjemahannya: 


Muhammad bin Yahya daripada Muhammad bin al-Hussain daripada Abdul Rahman bin 
Abu Hashim daripada Salim bin Salamah katanya, 


"Seorang lelaki membaca al-Ouran di hadapan Abu Abdullah a.s Ya'far bin Muhammad 
al-Sadig), sedangkan aku (Salim) mendengar huruf-huruf al-Ouran (yang dibacanya) itu 
bukanlah sepertimana yang lazim dibaca oleh orang ramai. Lalu Abu Abdullah a.s. 
berkata: Berhentilah daripada membaca Al-Ouran ini, (sebaliknya) bacalah al-Ouran 
sepertimana orang ramai membacanya. Sehingga munculnya Imam Mahdi al-Muntazar 
a.s. Apabila telah muncul Imam Mahdi al-Muntazar a.s. ia akan membaca kitab Allah 
(al-Ouran) mengikut yang sebenarnya, lalu ia (Abu Abdullah) pun mengeluarkan Mashaf 
yang ditulis oleh Ali a.s. sambil berkata, Ali a.s. telah menunjukkan kepada orang ramai 
ketika beliau selesai (menulis mashaf tersebut). Sambil berkata kepada mereka. Inilah 
dia kitab Allah (al-Ouran) sebagaimana yang diturunkan oleh Allah kepada Nabi 
Muhammad s.a.w. dan sesungguhnya aku telah mengumpulkannya daripada dua lauh. 
Lantaran itu mereka berkata: Inilah dia di sisi kita, mashaf yang mengandungi di 
dalamnya al-Ouran yang kami tidak perlu lagi kepada al-Ouran tersebut. (mashaf 
Uthmani) Lalu Saidina Ali berkata: Demi Allah tidaklah kamu akan melihatnya selepas 
hari kamu ini selama-lamanya. Hanya sesungguhnya menjadi tanggungiawabku untuk 
memberitahu kamu semua ketika aku mengumpulkannya supaya kamu dapat 


membacanya." 


Ali bin al-Hakam daripada Hisham bin Salim daripada Abu Abdullah a. s. katanya: 


"Sesungguhnya al-Ouran yang dibawa oleh Jibrail kepada Nabi Muhammad s.a.w. 
mengandungi 17,000 ayat." 


ULASAN 


Golongan Syiah menganggap hanya Ali dan para Imam sahaj a yang menghafal dan 
menghimpun al-Ouran dengan sempuma. Perkara seumpama ini jelas bertentangan 


dengan al-Ouran, Firman Allah yang bermaksud: 


"Pada hari ini Aku telah sempurnakan bagi kamu agama kamu dan Aku telah cukupkan 
nikmatKu kepada kamu, dan Aku telah redhakan Islam itu menjadi agama untuk kamu". 


(Surah al-Maidah ayat 3) 


"Sesungguhnya Kamilah yang menurunkan al-Ouran dan Kamilah yang memelihara dan 


menjaganya" 
(Surah al-Hijr ayat 9) 


Mashaf yang ada pada hari ini telah dikumpul di zaman para sahabat dan sampai 
kepada tabi'in dan atba' tabi'in dengan cara mutawatir. Para sahabat telah ijimak 
menerima pakainya dengan sebulat suara. Dalam masa pemerintahan Saidina Ali, beliau 
tidak menolak penyusunan al-Ouran atau membuat sebarang tokok tambah dan 
perubahan yang ada pada zaman sahabat itu. Malah beliau menerima dan 
memperakuinya, serta beliau menyuruh Abu Aswad Ad-Duali meletakkan baris dan titik 
pada huruf al-Ouran mashaf Uthmani untuk lebih mudah membacanya. 


xi. Menghalalkan Nikah Mut'ah. 


Golongan Syiah menghalalkan nikah Mut'ah. Perkara ini dinyatakan dalam Kitab Man La 
Yahduruhu al-Fagih oleh Abu Ja'far Muhammad b. Ali b. al-Husain Babawaih al- , Juzu' 1 
hal. 358: 


Terjemahannya: 


Adapun mut'ah maka sesungguhnya Rasulullah s.a.w. telah menghalalkannya dan tidak 


mengharamkannya sehinggalah baginda wafat. 


Abu Ja'far al-Bagir meriwayatkan dalam kitab Man La Yahduruhu al-Fagih Oleh Abu 
Ja'far Muhamad bin Ali bin al-Husain, hal: 358 


Terjemahannya: 


"Bukan dari kami orang yang tidak mempercayai Al-Raj'ah dan tidak menganggap halal 
mut'ah kita". 


Mengikut ajaran dan fahaman Syiah, perkahwinan Mut'ah tidak memerlukan saksi, wali 
dan perisytiharan. Kenyataan ini disebutkan dalam Kitab al-Nihayah Fi Mujarrad al-Figh 
Wa al-Fatawa oleh Abu Ja'far Muhammad b. al-Hasan b. Ali al-Tusi, hal. 489: 


Terjemahannya: 


"Adapun saksi dan pengisytiharan nikah kedua-keduanya bukan dapipada syarat-syarat 
mut'ah dalam apa keadaan sekalipun. Kecuali jika seseorang itu dituduh berzina, maka 


disunatkan pada ketika itu ia mengadakan dua orang saksi ketika akad." 
ULASAN 


Nikah Mut'ah telah diharamkan oleh Nabi Muhammad s.a.w buat selama-lamanya 
sehingga hari kiamat menerusi hadith-hadith sahih sebelum baginda wafat dan salah 
seorang perawi hadith tersebut ialah Saidina Ali sendiri. Antara hadith-hadith tersebut 


ialah: 


Daripada Ali bin Abu Talib katanya: "Bahawa Rasulullah s.a.w. melarang nikah mut'ah 
pada hari peperangan Khaibar dan melarang juga memakan daging kaldai jinak". 


(Riwayat Ibn Majah dan al-Nasai) 


Daripada al-Rabi' bin Sabrah daripada bapanya katanya, kami keluar bersama-sama 
Nabi s.a. w. semasa haji Wida' di mana Baginda bersabda: "Wahai manusia 
sesungguhnya aku telah mengizinkan kamu melakukan mut'ah (tetapi) ketahuilah, 
sesungguhnya Allah S.W.T. telah mengharamkannya sehinggalah hari kiamat, sesiapa 
yang masih ada perempuan mut'ah di sisinya, maka hendaklah ia melepaskan 
kehendaknya dan janganlah kamu mengambil sesuatu yang kamu telah 


memberikannya." 
(Riwayat Ibnu Majah) 


Daripada Ibnu Umar katanya, ketika Saidina Umar dilantik sebagai khalifah, beliau telah 
berkhutbah kepada orang ramai dengan katanya, "Sesungguhnya Rasulullah s.a.w. telah 
mengizinkan kami bermut'ah sebanyak 3 kali kemudian baginda telah 
mengharamkannya. Demi Allah, tidak aku mengetahui seseorang yang melakukan nikah 
mut'ah sedangkan ia muhsan (telah berkahwin) melainkan aku merejamkannya dengan 
batu, kecuali ia dapat membawa kepadaku empat orang saksi yang menyaksikan 
bahawa Rasulullah s.a.w. telah menghalalkannya setelah baginda sendiri telah 


mengharamkannya." 
(Riwayat Ibnu Majah) 


"Daripada Rabi' bin Sabran daripada bapanya bahawasanya Nabi s.a.w. telah 


mengharamkan nikah mut'ah." 
(Riwayat Abu Daud) 


Xii. Menambah Syahadah. 


Golongan Syiah menambah nama Saidina Ali dalam syahadah selepas nama Nabi 
Muhammad s.a.w. Perkara ini dinyatakan di dalam Kitab al-Usul Min al-Kafi oleh al- 
Kulaini, Juzu' 1, hal. 441: 


Terjemahannya: 


Sahal bin Ziad daripada Muhammad bin al-Walid katanya aku mendengar Yunus bin 
Yaacob daripada Sinan bin Tarif daripada Abu Abdullah a.s. katanya Abu Ja'afar berkata, 
"Sesungguhnya kami ialah Ahli Bait yang pertama yang disebutkan oleh Allah nama- 
nama kami. Sesungguhnya Allah menciptakan langit dan bumi. la menyeru malaikat lalu 
ia menyeru "Asyhadu alla ilaha illAllah" tiga kali "wa asyhaduanna Muhammadan 
rasulullah" sebanyak 3 kali. 


ULASAN 


Golongan Syiah menambah nama Saidina Ali dalam syahadah. Perkara ini jelas 
bertentangan dengan al-Ouran dan Sunnah yang menyebut bahawa syahadah hanyalah 
kepada Allah dan Rasul-Nya sahaja, tidak kepada Saidina Ali. Ini berdasarkan firman 
Allah yang bermaksud: 


"Apabila orang-orang munafik datang kepadamu (wahai Muhammad) mereka berkata, 
"Kami mengakui bahawa sesungguhnya engkau sebenar-benarnya Rasul Allah". Dan 
Allah sememangnya mengetahui bahawa engkau ialah RasulNya serta sesungguhnya 
pengakuan mereka adalah dusta." 


(Surah al-Munafigun ayat 1) 


Nabi Muhamad s.a.w. ialah Rasul Allah dan orang-orang yang bersama dengannya 
bersikap keras dan tegas terhadap orang-orang kafir yang (memusuhi Islam dan 
sebaliknya bersikap kasih sayang serta belas kasihan sesama sendiri (umat Islam)..... 


(Surah al-Fath ayat 29) 
Sabda Nabi s.a.w. yang bermaksud, 


Islam itu dibina di atas lima perkara iaitu mengaku bahawa tiada Tuhan melainkan Allah 
dan bahawasanya Nabi Muhammad pesuruh Allah, mendirikan sembahyang, 
mengeluarkan zakat, mengerjakan haji dan berpuasa di bulan Ramadhan" 


(Riwayat Ahmad, al-Bukhari, Muslim, Tirmidhi dan an-Nasai) 


Sabda Nabi lagi bermaksud: 


Daripada Umar ra. katanya Rasuluilah s.a. w. ditanya tentang Islam lalu Baginda 
menjawab, "Islam ialah engkau menyaksikan bahawa tiada Tuhan yang disembah 
melainkan Allah dan sesungguhnya Nabi Muhammad itu pesuruh Allah, mendirikan 
sembahyang, menunaikan zakat, berpuasa di bulan Ramadhan dan menunaikan haji jika 
engkau berkemampuan." la berkata "Engkau benar.." 


(Riwayat Muslim) 


Jelas daripada hadith-hadith di atas bahawa tidak ada langsung penambahan nama 
Saidina Ali selepas nama nabi Muhammad s.a.w. 


Oleh yang demikian menambah nama Saidina Ali di dalam syahadah, tidak boleh 


diterima pakai di dalam ajaran Islam. 


xiii. Menolak Hadith Yang Diriwayatkan Oleh Ahlu Sunnah Wal Jamaah Sekalipun Hadith 
Mutawatir. 


Golongan Syiah juga menolak semua hadith yang diriwayatkan oleh golongan Ahli 
Sunnah Wal Jamaah walaupun hadith itu sampai kepada darjat mutawatir. Mereka hanya 
berpegang kepada Hadith yang diriwayatkan oleh Ahlul Bait sahaja. Pegangan ini disebut 
di-dalam buku Aslu al-Syiah Wa Usuluha oleh Muhammad al-Husain Ali Kasyif al-Ghita' 
halaman 149: 


Terjemahannya: 


Di antaranya bahawa Syiah tidak mengiktiraf sunnah (hadith-hadith nabi) kecuali hadith 

yang sah disisi mereka ialah hadith yang diriwayatkan daripada Ahli Bait daripada datuk 

mereka iaitu hadith yang diriwayatkan oleh Abu Jafar al-Sadig daripada bapanya al-Bagir 
daripada bapanya Zainal Abidin daripada al-Husain al-Sibti daripada bapanya Ali Amirul 

Mukminin daripada Rasulullah s.a.w. (Allah meredai mereka semua). 


Syiah juga tidak menerima hadith-hadith Yang diriwayatkan oleh para sahabat 
termasuklah khalifah al-Rasyidin (kecuali Saidina Ali) dan para sahabat agung yang lain 
seperti Abu Hurairah, Samurah bin Jundub, Marwan bin al-Hakam, Imran bin Hathan al- 
Khariji dan Amru bin al-As. Apa yang mereka terima ialah hadith-hadith yang 
diriwayatkan oleh Saidina Ali dan Ahli Bait. Perkara ini dinyatakan dalam Kitab Aslu al- 
Syiah Wa-Usuluha oleh Muhammad Husain Ali Khasif al-Ghita', hal. 149: 


Terjemahannya: 


Adapun hadith yang diriwayatkan umpamanya oleh Abu Hurairah, Samurah Ibnu Jundub, 


Marwan bin al-Hakam dan Umran bin Hattan al-Khariji dan Amru bin al-As dan orang- 
orang yang seperti mereka, mereka ini tidak diktiraf walaupun sekadar seekor nyamuk 
dan perkara ini sudah diketahui ramai tanpa perlu disebut-sebut. Majoriti Ulama Sunnah 
telah mengecam mereka dan menunjukkan kesalahan-kesalahan mereka yang buruk ini. 


ULASAN 


Syiah meyakini para sahabat telah murtad, dengan demikian kedudukan mereka sebagai 
perawi hadith adalah tidak adil. Perkara ini bertentangan dengan al-Ouran dan Hadith- 
hadith sohih kerana al-Ouran sendiri telah menyebut para sahabat adalah adil dan 

diberi pujian yang tinggi. Oleh yang demikian segala periwayatan yang dibawa oleh 
mereka hendaklah diterimapakai dan dihayati oleh seluruh umat Islam sepanjang zaman. 


3.2.2 PENYELEWENGAN DARI SUDUT SYARIAT 
i. Menolak Ijmak Ulama 


Golongan Syiah tidak menerima pakai ijmak ulama, buktinya mereka menolak 
perlantikan khalifah Abu Bakar, Umar dan Uthman, malah mereka berpegang kepada 
pendapat-pendapat Imam mereka, kerana ijmak pada mereka ada kesalahan, sedangkan 
pendapat Imam adalah maksum. Perkara ini dinyatakan di dalam kitab Mukhtasar al- 
Tuhfah al-Ithna Asyariyyah oleh Shah Abdul Aziz al-Imam Waliyullah Ahmad Abdul 
Rahim al-Dahlawi, hal 5 1. 


Terjemahannya: 


Adapun ijmak ia juga adalah batil, kerana ia merupakan hujah yang tidak ada asalnya. 
Bahkan ini disebabkan kata-kata imam maksum terkandung di dalamnya. Perkara ini 
adalah berdasarkan kata-kata imam maksum dan bukannya ke atas ijmak itu sendiri. 


Kemaksuman imam dan perlantikan mereka adalah sabit samada dengan perkhabaran 
imam itu sendiri atau perkhabaran imam maksum yang lain. Sesungguhnya perkara 
yang ini telah jelas dan begitulah ijimak generasi Islam yang pertama dan kedua iaitu 
sebelum berlakunya perselisihan di kalangan umat, juga tidak diambil kira, kerana 
mereka telah berijmak di atas perlantikan Abu Bakar sebagai Khalifah, haram kahwin 
mut'ah, menyelewengkan al-Ouran, menegah nabi daripada menerima pesaka, 
merampas tebusan daripada perawan dan selepas berlaku perselisihan di kalangan umat 
dan perpecahan di kalangan mereka, bagaimana ijmak boleh berlaku lebih-lebih lagi 
dalam masalah khilafiah yang perlu kepada hujah yang pasti. 


ULASAN 


Golongan Syiah tidak menerima pakai Ijmak Ulama, buktinya mereka tidak menerima 
kesohihan perlantikan Saidina Abu Bakar, Umar dan Uthman, sedangkan para sahabat 


termasuk Saidina Ali sendiri mempersetujuinya. 


Begitu juga telah Ijmak Ulama tidak berlaku penyelewengan terhadap al-Ouran. Mereka 
menolak Ijmak kerana Imam-imam mereka maksum. Dalam akidah Ahli Sunnah Wal 
Jamaah, Ijmak Ulama dan Oias adalah termasuk di dalam sumber perundangan Islam 
selepas al-Ouran dan hadith nabi s.a.w. Kedua-dua sumber tersebut boleh dijadikan 
sebagai dalil untuk berhujah bagi mensabitkan sesuatu hukum syarak. Ini berdasarkan 
firman Allah yang bermaksud: 


"Wahai orang-orang yang beriman, taatlah kamu kepada Allah dan taatlah kamu kepada 
Rasulullah dan kepada Ulil Amri (orang-orang yang berkuasa) dari kalangan kamu. 
Kemudian jika kamu berbantah-bantah (berselisihan) dalam sesuatu perkara, maka 
hendaklah kamu mengembalikannya kepada (kitab) Allah (al-Ouran) dan (Sunnah) 
Rasulnya, jika kamu benar beriman kepada Allah dan hari akhirat. Yang demikian adalah 
lebih baik (bagi kamu) dan lebih elok pula kesudahannya" 


(Surah Al-Nisa' ayat 59) 
Sabda nabi s.a.w. yang bermaksud: 


"Sesungguhnya Allah S.W.T. tidak menyetujui Umatku atau umat Nabi Muhammad 
bersepakat di atas kesesatan" 


(Riwayat al-Tirmidhi) 


Menolak sesuatu yang telah diijjimakkan oleh sahabat, sedangkan Saidina Ali sendiri 
telah mengakuinya, ini bererti menolak kewibawaan dan kesigahan Saidina Ali sendiri 


sebagai imam mereka yang didakwa sebagai maksum. 
Abdullah bin Mas'ud berkata: 


..Sesuatu yang baik yang disepakati oleh orang-orang Islam, maka ianya di sisi Allah 
adalah baik dan begitulah sebaliknya. 


ii. Menolak Oias 


Golongan Syiah juga menolak Oias, kerana beramal dengan gias akan merosakkan 


agama. Perkara ini dinyatakan di dalam kitab Aslu al-Syiah Wa Usuluha oleh Muhammad 


bin Al-Husain Ali Kasyif al-Ghita', hal. 149: 


Terjemahannya: 


Diantaranya bahawasanya Syiah Imamiah tidak beramal dengan Oias dan sesungguhnya 
ia telah menjadi mutawatir di sisi imam-imam mereka. Sesungguhnya syariat apabila 
digiaskan akan merosakkan agama dan boleh mendedahkan kerosakan amal dengan 
menggunakan gias itu dan ia memerlukan kepada keterangan yang lebih lanjut yang 
tidak muat ruangan di sini. 


ULASAN 


Golongan Syiah tidak beramal dengan Oias kerana Imam-imam mereka berpendapat 
bahawa syariat apabila digiaskan akan merosakkan agama. Perkara ini amat 
bertentangan dengan al-Ouran, Sunnah Rasulullah s.a.w. dan ijmak ulama'. 


Permasalahan dalam kehidupan dunia ini adalah sangat luas dan akan berkembang dari 
satu masa ke satu masa. Oleh yang demikian sekiranya tidak boleh menggunakan Oias 
akan menyebabkan agama menjadi jumud dan sempit. Justeru itu gias amat perlu 
sebagai salah satu kaedah di dalam mengeluarkan hukum syarak. Ini berdasarkan 
firman Allah S.W.T. yang bermaksud: 


"Dan apabila datang kepada mereka sesuatu berita mengenai keamanan dan kecemasan, 
mereka terus menghebahkannya, padahal kalau mereka kembalikan sahaja hal itu 
kepada Rasulullah dan kepada Uli'I-Amri (orang-orang yang berkuasa) di antara mereka. 
Tentulah hal itu dapat diketahui oleh orang- orang yang layak mengambil keputusan 


mengenainya di antara mereka.. 
(Surah al-Nisaa' ayat 83) 
Ini bertepatan dengan sabda Nabi s.a.w. yang bermaksud, 


"Daripada Anas ra. daripada Nabi s.a.w. sabdanya: Tiga perkara yang sesiapa 
memilikinya nescaya ia akan memperolehi kemanisan iaitu bahawa Allah dan rasulNya 
lebih dikasihi kepadanya daripada yang lain, dan bahawa ia mengasihi seseorang kerana 
Allah semata-mata serta ia benci kalau sekiranya ia kembali kepada kekufuran 
sebagaimana ia benci dicampakkan di dalam api neraka." 


(Riwayat al-Bukhari) 


Hadith mengenai kisah Muaz bin Jabal sangat jelas tentang perakuan nabi s.a.w. 
berhubung penggunaan Oias, sabdanya yang bermaksud, 


"Bahawasanya Rasulullah s.a.w. telah mengutus Muaz ke Yaman, lalu Baginda bertanya: 
Bagaimana engkau hendak menghukum? la menjawab, aku menghukum berdasarkan 
kitab Allah (al-Ouran). Baginda bersabda, sekiranya tidak terdapat di dalam kitab Allah. 
la menjawab: menghukum berdasarkan Sunnah Rasulullah s.a.w. Baginda bertanya lagi: 
sekiranya tidak terdapat di dalam Sunnah Rasulullah, Ia menjawab: aku berijtihad 
dengan fikiranku. Baginda pun bersabda, Alhamdulillah (segala pujian bagi Allah) yang 
telah memberikan taufik kepada utusan Rasulullah s.a.w." 


(Riwayat at-Tirmidhi) 
iii. Mengamalkan Nikah Mut'ah 


Golongan Syiah masih meneruskan amalan nikah Mut'ah yang pemah diharuskan di 
peringkat awal Islam di dalam keadaan dan masa tertentu. Mereka masih mengamalkan 
nikah ini sehingga sekarang. Dengan ini menunjukkan bahawa mereka menolak 
permansuhan syariat tersebut. Mereka berpendapat bahawa nikah Mut'ah adalah 
diharuskan di dalam syariat Islam. Perkara ini dinyatakan dalam Kitab al-Nihayah Fi 
Mujarrad al-Figh Wa al-Fatawa oleh Abu Ja'far Muhamad b. Hassan b. Ali al-Tusi, hal. 
489: 


Terjemahannya: 


Nikah mut'ah adalah diharuskan dalam syariat Islam sebagaimana kami menyebutnya 
daripada akad seseorang lelaki ke atas seorang perempuan mengikut tempoh yang 
tertentu dengan maskahwin yang tertentu. 


Ciri-ciri nikah Mut'ah ialah akad, tempoh dan mahar. Dalam nikah Mut'ah ditetapkan 
tempoh tertentu yang diredhai oleh kedua-duanya, samada sebulan atau setahun atau 
sehari. Perkara ini dinyatakan di dalam kitab al-Nihayah Fi Mujarrad al-Figh Wa al- 
Fatawa oleh Abu Ja'far bin Muhammad bin Al-Hassan bin Ali Al-Tusi. hal. 491: 


Terjemahannya: 


Adapun tempoh nikah mut'ah ialah mengikut keredaan pasangan kedua-duanya sama 
ada sebulan atau setahun atau sehari. 


Nikah mut'ah boleh dilakukan dalam tempoh satu jam atau dua jam, sehari, dua hari 
atau semalaman. Perkara ini dinyatakan di dalam kitab Tahzib al-Ahkam oleh Abu Ja'far 
Muhammad bin al-Hasan al-Tusi. hal. 266: 


Terjemahannya: 


Muhammad bin Yacob daripada Muhammad bin Yahya daripada Ahmad bin Muhammad 
daripada Ibnu Faddhal daripada Abu Bukair daripada Zararah katanya Aku (Zararah) 
bertanya kepadanya (Abu Jayar) adakah harus seorang lelaki bermutah dengan seorang 
perempuan sejam atau dua jam. Jawabnya: "Satu atau dua jam tidak terhenti kepada 
sempadan kedua-duanya, tetapi boleh dilakukan sekali atau dua kali, sehari atau dua 


hari dan semalaman dan seumpamanya." 


Nikah Mut'ah boleh dilakukan dengan perempuan Yahudi, Nasrani, Majusi, anak dara 
tanpa izin bapanya dan juga perempuan pelacur. Apabila dilakukan akad hendaklah 
disebut mahar dan tempoh yang diredhai oleh kedua-duanya. Sekurang-kurang mahar 
ialah semangkuk gula atau segenggam makanan dan sebagainya. Perkara ini dinyatakan 
di dalam kitab al-Nihayah Fi Mujarad al-Figh Wa al-Fatawa oleh Abu Ja'far Muhammad 
bin al-Hasan bin Ali Al-Tusi. hal. 490 - 491 dan kitab Tahzib al-Ahkam oleh Abu Ja'far 
Muhammad bin al-Hasan al-Tusi. hal. 254: 


Terjemahannya: 


"Tidak mengapa bermut'ah dengan perempuan Yahudi, Nasrani dan makruh bermutah 
dengan perempuan Majusi, tetapi ianya tidak dilarang". 


"Muhammad bin Ahmad bin Yahya daripada Abbas bin Ma'arof daripada Sadan bin 
Muslim daripada seorang lelaki daripada Abu Abdullah katanya, "Tidak mengapa 
mengahwini anak dara apabila ia redha walaupun tanpa izin kedua ibu bapanya". 


"Tidak mengapa bermutah dengan perempuan pelacur kecuali lelaki itu menghalangnya 
daripada pelacuran setelah akad dilakukan." 


"Apabila hendak berakad hendaklah disebut mas kahwin dan tempoh yang diredai oleh 
pasangan dan sekurang kurang maskahwin ialah semangkuk gula atau setapak tangan 


makanan atau seumpama yang demikian itu." 


Dalam nikah mut'ah tidak ditentukan bilangan wanita yang dimut'ahkan, boleh 
dilakukan sampai seribu orang wanita. Perkara ini dinyatakan di dalam kitab Tahzib al- 
Ahkam oleh Abu Ja' far Muhammad bin al-Hasan al-Tusi. juzu' 1, hal. 259: 


Terjemahannya: 


Daripada Ubaid bin Zararah daripada bapanya daripada Abu Abdullah a.s. katanya, 
disebutkan kepadanya tentang mutah adakah dihadkan kepada empat orang sahaja? 
Jawabnya "Kahwinlah perempuan-perempuan itu walau sampai seribu orang kerana 


mereka itu merupakan perempuan-perempuan yang disewakan". 


ULASAN 


Nikah mut'ah ini sebenarnya telah dimansuhkan oleh ayat-ayat Al-Ouran yang 
bermaksud seperti berikut: 


"Sesungguhnya berjayalah orang-orang yang beriman. laitu mereka yang khusyu' dalam 
sembahyangnya, dan mereka yang menjauhkan diri dari perbuatan dan perkataan yang 
sia-sia. Dan mereka yang berusaha membersihkan hartanya (dengan menunaikan zakat 
harta itu)" 


(Surah al-Mu'minun ayat 1-4) 


Wahai Nabi! Apabila kamu (engkau dan umatmu), hendak menceraikan isteri-isteri 
(kamu), maka ceraikanlah mereka pada masa mereka dapat memulakan 'iddahnya, dan 
hitunglah masa iddah itu (dengan betul), serta bertagwalah kepada Allah, Tuhan kamu. 
Janganlah kamu mengeluarkan mereka dari rumah-rumah kediamannya (sehingga 
selesai iddahnya), dan janganlah pula (dibenarkan) mereka keluar (dari situ), kecuali 
(iika) mereka melakukan perbuatan keji yang nyata. Dan itulah aturan-aturan hukum 
Allah (maka janganlah kamu melanggarnya) dan sesiapa yang melanggar aturan-aturan 
hukum Allah, maka sesungguhnya ia telah berlaku zalim kepada dirinya. (Patuhilah 
hukum-hukum itu, kerana) engkau tidak mengetahui boleh jadi Allah akan mengadakan, 
sesudah itu, sesuatu perkara (yang lain). 


(Surah al-Talag ayat 1) 


"Dan bagi kamu seperdua dari harta yang ditinggalkan oleh isteri-isteri kamu jika 
mereka tidak mempunyai anak. Tetapi jika mereka mempunyai anak, maka kamu 
beroleh seperempat dari harta yang mereka tinggalkan, sesudah ditunaikan wasiat yang 
mereka wasiatkan dan sesudah dibayarkan hutangnya. Dan bagi mereka (isteri-isteri) 
pula seperempat dari harta yang kamu tinggalkan, jika kamu tidak mempunyai anak. 
Tetapi kalau kamu mempunyai anak maka bahagian mereka (isteri-isteri kamu) ialah 
seperlapan dari harta yang kamu tinggalkan, sesudah ditunaikan wasiat yang kamu 
wasiatkan, dan sesudah dibayarkan hutang kamu. Dan jika si mati yang diwarisi itu, 
lelaki atau perempuan, yang tidak meninggalkan anak atau bapa, dan ada meninggalkan 
seorang saudara lelaki (seibu) atau saudara perempuan (seibu), maka bagi tiap-tiap 
seorang dari keduanya ialah seperenam. Kalau pula mereka (saudara-saudara yang 
seibu itu) lebih dari seorang, maka mereka bersekutu pada sepertiga (dengan mendapat 
sama banyak lelaki dan perempuan), sesudah ditunaikan wasiat yang diwasiatkan oleh 
simati, dan sesudah dibayar hutangnya, wasiat-wasiat yang tersebut hendaklah tidak 
mendatangkan mudarat (kepada waris-waris). (Tiap-tiap satu hukum itu) ialah 
ketetapan dari Allah. Dan (ingatlah) Allah Maha Mengetahui lagi Maha Penyabar." 


(Surah al-Nisaa'ayat 12) 


"Dan orang-orang yang meninggal dunia di antara kamu, sedang mereka meninggalkan 
isteri-isteri, hendaklah isteri-isteri itu menahan diri mereka (beriddah) selama empat 
bulan sepuluh hari. Kemudian apabila telah habis masa iddahnya itu maka tidak ada 
salahnya bagi kamu mengenai apa yang dilakukan mereka pada dirinya menurut cara 
yang baik (yang diluluskan oleh Syara '). Dan (ingatlah), Allah sentiasa mengetahui 
dengan mendalam akan apa jua yang kamu lakukan." 


(Surah al-Bagarah ayat 234) 


Orang-orang Islam di zaman itu telah ijimak bahawa nikah Mut'ah telah dimansuhkan 
dan haram melakukannya. Nikah tersebut dimansuhkan oleh ayat-ayat al-Ouran dan 
Hadith Rasulullah s.a.w. 


Nikah Mut'ah bukan suatu pernikahan dalam Islam, malah ia merupakan amalan 
Jahiliyah. Dengan itu perempuan yang dinikahkan mut'ah bukanlah isteri atau hamba, 
tidak boleh mewarisi, tidak sabit nasab dan tidak wajib nafkah. Nikah mut'ah amat jelas 
bertentangan dengan al-Ouran, hadith Rasulullah s.a.w dan Ijmak Ulama. Di mana para 
sahabat tidak mengingkari kata-kata Saidina Umar yang akan merejam dengan batu 
orang yang melakukan nikah mut'ah. Beliau berkata, " Nikah Mut'ah merosakkan konsep 
nikah, talak, iddah dan pesaka. ((3) Al-Imam al-Fakhr al-Razi, al-Tafsir al-Kabir, juzu 
10, cetakan ke 11 Dar al-Kutub al- Ilmiah, Tehran hal. 50.) 


4) Alauddin Ali bin Muhamad bin Ibrahim al-Baghdadi, al-Syahir bi al-Khazin, Tafsir al- 
Khazin, al-Musamma Lubab al-Ta'wil Fi Maami al-Tanzil, Wa Bihamisyihi Tafsir al- 
Baghawi al-Ma'ruf Bi Maalim al-Tanzil, Juzu 1, Dar al-Fikr, Beirut Lubnan hal. 506-507. 


5) Ibid. Hal. 507 


3.2.3. PELBAGAI PENYELEWENGAN UMUM. 
i. Menziarahi Kubur Saidina Husain, Ganjarannya Syurga 


Syiah mendakwa bahawa orang yang menziarahi kubur Saidina Husain akan memasuki 
syurga, perkara ini dinyatakan di dalam kitab al-lIrsyad oleh as-Syeikh al-Mufid halaman 
252. Sebagaimana yang diriwayatkan daripada Rasulullah s.a.w.: 


Terjemahannya, 


"Sesiapa yang menziarahi Husain selepas wafatnya nescaya ia akan memasuki syurga" 


ULASAN 


Tidak terdapat di dalam al-Ouran dan hadith sahih Nabi s.a.w. yang menyatakan bahawa 
orang yang menziarahi kubur Saidina Husain akan memasuki syurga. Tetapi yang jelas 
di dalam hadith Nabi s.a.w yang menyatakan bahawa orang yang menziarahi kubur Nabi 
s.a.w. akan pasti mendapat syafaatnya. Ini bertepatan dengan sabda Nabi s.a.w yang 
bermaksud, 


" Sesiapa yang menziarahiku di Madinah dengan tulus ikhlas, nescaya aku akan menjadi 
saksi dan pemberi syafaat kepadanya pada hari kiamat." 


(Riwayat al-Baihagi) 


ii. Menyiksa Tubuh Badan Sempena 10 Muharram. 


Golongan Syiah mengadakan upacara memukul dada dan menyiksa tubuh badan 
sempena 10 Muharram bagi menangisi kematian Saidina Husain. Perkara ini dinyatakan 
dalam Kitab al-Syiah Wa al-Tashih al-Sira', Baina al-Syiah Wa al-Tasyayyu', oleh Doktor 
Musa al-Musawi, hal. 98: 


Terjemahannya: 


Perlu kami asingkan satu pasal yang khas mengenai memukul dengan rantai besi ke 
atas bahu, mengetuk kepala dengan pedang dan menyiksa badan pada hari kesepuluh 
Muharram sebagai berkabung di atas kematian Saidina Husain. 


Amalan yang masyhur ini sentiasa diadakan sebagai satu bahagian daripada musim- 
musim perayaan sempena kematian syahid Saidina Husain. Amalan ini berlaku di Iran, 
Pakistan, India dan sebahagian di negara Lubnan pada setiap tahun. Dengan sebab itu 
berlaku pertempuran darah di antara Syiah dan Ahli Sunnah di beberapa tempat di 
Pakistan menyebabkan beratus-ratus nyawa yang tidak bersalah terkorban daripada 
kedua-dua belah pihak yang tidak dapat tidak banyak diperkatakan. Sebagaimana yang 
kami telah katakan pada pasal yang lalu bahawa Syiah mengadakan perayaan pada hari 
Asyura semenjak berabad-abad lagi. Selain daripada itu bacaan ziarah yang banyak 
diperkatakan sebelum ini di mana para pujangga telah menasyidkan beberapa gasidah 
di hadapan kubur sehingga seorang penyair Arab yang bernama Syarif Reda semasa 
menyampaikan gasidahnya yang mulia di hadapan kubur Husain yang mana terdapat di 
awal gasidah tersebut iaitu "Karbala sentiasa kamu berada di dalam kesusahan dan 


bala' hingga sampai kepada bait ini iaitu: 


"Berapa ramai orang yang telah berperang di atas tanah ini, sehinggalah darah yang 


mengalir dan mereka yang terbunuh." 


Penyair tersebut menangis sehingga ia pitam. Yang pastinya bahawa Imam-imam Syiah 
merayakan hari kesepuluh Muharram, mereka duduk di rumah-rumah dengan menerima 
ucapan takziah daripada orang-orang yang memberikan takziah dan mereka 
mengadakan majlis jamuan pada hari itu. Imam mereka memberi khutbah dan gasidah 
bagi mengingati syahidnya Saidina Husain dan Ahli Bait Rasulullah s.a.w. dan kelebihan- 
kelebihan mereka. 


ULASAN 


Upacara memukul dada dan menyiksa tubuh badan sempena 10 Muharram bagi 
menangisi kematian Saidina Husain adalah bertentangan dengan ajaran Islam kerana 
perbuatan seumpama ini dilarang oleh Rasulullah s.a.w dengan sabdanya yang 
bermaksud, 


"Bukanlah daripada golongan kami, orang yang menampar-nampar pipi dan mencarik- 
carikkan baju dan memekik-mekik sepertimana yang dilakukan oleh orang-orang 
Jahiliah" 


(Riwayat al-Bukhari dan Muslim) 


Di dalam Islam telah ditentukan adab sopan ketika menziarahi jenazah iaitu dengan 
membanyakkan doa ke atas si mati supaya diampunkan dosanya. Dilarang meraung- 
raung ke atas kematian seseorang, tetapi dibolehkan menangis tanpa suara yang kuat. 
Ini bertepatan dengan sabda Nabi s.a.w. yang bermaksud, 


"Daripada Ibn Umar ra., bahawasanya Rasulullah s.a. w. telah menziarahi Saad bin 
Ubadah bersama-sama baginda ialah Abdul Rahman bin Auf, Saad bin Abu Waggas dan 
Abdullah bin Mas'ud, lalu Rasulullah s.a.w. menangis. Maka apabila orang ramai melihat 
Rasulullah s.a.w. menangis, merekapun menangis, lalu Baginda bersabda, " Tidakkah 
kamu mendengar bahawasanya Allah S.W.T. tidak akan menyeksa (mayat) kerana air 
mata dan kesedihan hati, tetapi Allah S.W.T. menyiksa atau merahmati seseorang kerana 
ini, lantas Baginda menunjukkan lidahnya." 


(Riwayat al-Bukhari dan Muslim) 
iii. Menghina Isteri-isteri Nabi s.a.w. 


Golongan Syiah juga jelas menghina isteri-isteri Nabi. Perkara ini dinyatakan di dalam 


kitab Tuhfah al-'Awam Magpbul oleh al-Syed Manzur Husain. hal. 330: 
Terjemahannya: 


"Ya Allah, laknatlah olehmu dua berhala Ouraisy dan dua Thagut, dua pendusta, dua 
anak perempuannya yang mana mereka berdua menyalahi perintah Engkau, 
mengingkari wahyu Engkau, mengingkari nikmat Engkau dan menderhaka terhadap 
wahyu Engkau dan mengubah ugama Engkau dan menyelewengkan al-Ouran dan 
mencintai seteru Engkau dan mengingkati nikmat batin Engkau dan menggagalkan 
perkara perkara fardhu Engkau dan melanggar ayat-ayat Engkau dan memusuhi wali- 
wali Engkau dan melantik musuh Engkau dan memerangi negara Engkau dan 
merosakkan hamba-hamba Engkau. Ya Allah laknatlah mereka berdua dan pengikut- 
pengikut mereka berdua dan wali-wali mereka dan penyokong-penyokong mereka, 
kekasih-kekasih mereka. Maka sesungguhnya mereka telah meruntuhkan institusi 
kenabian." 


ULASAN 


Isteri-isteri Nabi adalah Ummahatul Mukminin. Mereka juga adalah tergolong dalam 
kalangan sahabat Rasulullah s.a.w. yang adil. Oleh itu haram bagi orang mukmin 
menikahi mereka selama-lamanya, selepas wafat Rasulullah. Mereka wajib dihormati 
dan tidak boleh dicaci dan dicela rnereka. Ini dinyatakan di dalam firman Allah yang 
bermaksud, 


"Nabi itu lebih menolong dan lebih menjaga kebaikan orang-orang yang beriman 


daripada diri mereka sendiri dan isteri-isterinya adalah menjadi ibu mereka.. 
(Surah al-Ahzab ayat 6) 
Firman Allah S.W.T. lagi yang bemaksud, 


..Dan kamu tidak boleh sama sekali menyakiti Rasul Allah dan tidak boleh berkahwin 
dengan isterinya sesudah ia wafat selama-lamanya. Sesungguhnya segala yang tersebut 
itu adalah amat besar dosanya di sisi Allah. 


(Surah al-Ahzab ayat 53) 


Mereka juga merupakan orang yang bekerjasama dengan Nabi s.a.w. dalam meyebarkan 


dakwah dan menegakkan syiar Islam kepada masyarakat di zaman mereka. 


iv. Mengharuskan Jamak Sembahyang Dalam Semua Keadaan 


Golongan Syiah mengharuskan jamak sembahyang fardhu iaitu Zohor dan Asar dalam 
waktu Asar, Maghrib dan Isyak dalam waktu Isyak dalam semua keadaan tanpa sebarang 
sebab. Perkara ini dinyatakan dalam buku Minhaj Kebenaran Dan Pendedahannya (Figh 
Lima Mazhab di antara Nas dan Ijtihad) oleh al-Hasan bin Yusuf al-Mutahhar al-Hulliyy, 
terjemahan Prof. Madya Dr. Lutpi Ibrahim (thn. 1993) hal. 36: 


Ja'fari: Harus menjamakkan di antara sembahyang Zohor dan 'Asar, Maghrib dan 'Isya' 
sama ada di dalam musafir ataupun hadir tanpa sebarang sebab. 


ULASAN 


Mengamalkan sembahyang jamak tanpa sebab secara berterusan adalah bertentangan 
dengan sunnah Nabi s.a.w. dan amalan para sahabat Rasulullah s.a.w. Dalam syariat 
Islam, kedudukan hukum dipandang melalui kemudahan atau kesulitan 
melaksanakannya iaitu yang disebut Azimah dan Rukhsah. Azimah ialah sesuatu hukum 
yang kekal dengan hukum asalnya. Ia tidak berubah dengan adanya sebab-sebab 
seperti sembahyang lima waktu dikekalkan jumlah rakaat mengikut waktunya. Manakala 
Rukhsah ialah suatu hukum yang diharuskan kepada orang Islam melakukannya 
disebabkan adanya sebab-sebab keuzuran dan kesulitan dan sekiranya tanpa sebab- 
sebab di atas, haram berbuat demikian, seperti sembahyang jamak dan gasar 


diharuskan pada masa musafir 9. 
v. Imamah dan Khilafah Sebahagian daripada Rukun Islam dan lanya Berlaku Melalui Nas 


Golongan Syiah mendakwa Imamah dan Khilafah sebahagian daripada rukun Islam dan 
ianya berlaku melalui nas. Perkara ini dinyatakan di dalam buku Minhaj Kebenaran Dan 
Pendedahannya (Figh Lima Mazhab di antara Nas dan Ijtihad) oleh al-Hasan bin Yusuf 

al-Mutahhar al-Hulliyy, terjemahan Prof. Madya Dr. Lutpi Ibrahim hal. 145-146: 


Ja'fari: Imamah dan Khilafah sebahagian daripada rukun Islam dan ianya berlaku melalui 


nas. 
ULASAN 


Pendapat ini hanyalah rekaan semata-mata, sedangkan di dalam Islam jelas menyatakan 
bahawa rukun Islam hanyalah lima perkara sahaja. Ini adalah berdasarkan hadith nabi 


s.a.w. yang bermaksud, 


"Islam itu dibina di atas lima perkara iaitu mengaku bahawa tiada Tuhan melainkan Allah 
dan bahawasanya Nabi Muhammad s.a. w. pesuruh Allah, mendirikan sembahyang, 


mengeluarkan zakat, mengerjakan haji dan puasa di bulan Ramadan " 


(Riwayat Ahmad, al-Bukhari, Muslim, Tirmidhi dan an-Nasai) 


vi. Sembahyang Duha Adalah Bid'ah 


Golongan Syiah mendakwa sembahyang Duha adalah bid'ah. Perkara ini dinyatakan di 
dalam buku Minhaj Kebenaran Dan Pendedahannya ( Figh Lima Mazhab Di antara Nas 
dan ljtihad) oleh al-Hasan bin Yusuf al-Mutahhar al-Hulliyy, terjemahan Prof. Madya Dr. 
Lutpi Ibrahim hal. 31: 


Ja'fari: Sembahyang Duha adalah bid'ah. Para imam mazhab empat ianya sunat. Lantaran 
itu mereka menyalahi sunnah Rasulullah s.a. w. yang diriwayatkan oleh al-Humaidi di 
dalam al-Jami'Baina al-Sahihain daripada Marwan al-'Ajali, dia berkata : Aku berkata 
kepada Ibn Umar, "Anda mengerjakan sembahyang Duha? Dia menjawab, tidak. Aku pun 
bertanya lagi Abu Bakr? Dia menjawab: "Tidak, " Aku bertanya lagi: Nabi s.a.w.? Dia 
menjawab: "Tidak." Humaidi pula meriwayatkan dari Aisyah di dalam Musnad Aisyah, dia 
berkata, sesungguhnya Nabi s.a.w. tidak pernah mengerjakan sembahyang Duha. 
Abdullah bin Umar juga berkata, "Sembahyang Duha adalah bid'ah dari segala bid'ah. " 


ULASAN 


Pendapat di atas bertentangan dengan hadith-hadith sahih yang menyebut tentang 
pensyariatan sembahyang Duha ini. Antara hadith-hadith tersebut ialah: 


"Daripada Abu al-Darda' r.a. katanya Nabi Muhammad s.a.w telah menasihatkanku 
tentang 3 perkara yang aku tidak pernah meninggalkannya selama aku hidup iaitu 
berpuasa 3 hari bagi tiap-tiap bulan, sembahyang Duha dan aku tidak tidur kecuali aku 


telah mengerjakan witir." 


(Riwayat Muslim Abu Daud dan al-Nasai) 


"Daripada Abu Hurairah ra. katanya: Telah menasihati daku oleh Kekasihku s.a.w. 
dengan berpuasa tiga hari bagi setiap bulan, sembahyang dua rakaat Duha dan aku 
mengerjakan sembahyang witir sebelum aku tidur." 


(Riwayat Bukhari, Muslim, Abu Daud dan al-Tirmidhi) 


"Daripada Abu Zar r.a. daripada Nabi s.a.w. sabdanya: Setiap pagi setiap anggota kamu 
bersedekah, setiap tasbih adalah sedekah, setiap tahmid adalah sedekah, setiap tahlil 
adalah sedekah, setiap takbir adalah sedekah, menyuruh dengan kebaikan adalah 
sedekah dan menegah daripada kemungkaran adalah sedekah dan memadailah dengan 
yang sedemikian itu dengan mendirikan sembahyang Duha dua rakaat." 


(Riwayat Muslim) 
vii. Islam Bukanlah Syarat Wajibnya Haji. 


Golongan Syiah mendakwa Islam bukanlah syarat wajibnya Haji. Perkara ini dinyatakan 
dalam buku Minhaj Kebenaran Dan Pendedahannya ( Figh Lima Mazhab Di antara Nas 
dan ljtihad) oleh al-Hasan bin Yusuf al-Mutahhar al-Hulliyy, terjemahan Prof. Madya Dr. 
Lutpi Ibrahim hal. 55: 


Ja:fari: Islam bukanlah syarat wajibnya haji. 
ULASAN 


Perkara ini amat bertentangan dengan al-Ouran dan hadith. Telah jelas diterangkan di 
dalam al-Ouran surah al-Bagarah ayat 196 yang bermaksud: 


"Dan sempurnakanlah ibadat Haji dan Umrah kerana Allah.." 


Ayat ini dengan jelas menyatakan perintah Allah kepada orang-orang yang beragama 
Islam sahaja dan tidak ditujukan orang-orang yang bukan Islam. Sementara hadith Nabi 


s.a.w. yang bermaksud: 


"Wahai manusia, ambillah (daripadaku) cara-cara mengerjakan haji kamu, maka 
sesungguhnya aku tidak mengetahui kerana berkemungkinan aku tidak dapat lagi 
mengerjakan haji lagi selepas tahun ini." 


(Riwayat an-Nasai) 


Hadith ini ditujukan kepada para sahabat Nabi yang beragama Islam sahaja. Sementara 
hadith yang diriwayatkan oleh Muslim daripada Ibnu Umar ra. katanya Rasulullah s.a.w. 
bersabda yang bermaksud, 


"Islam itu dibina di atas lima perkara iaitu, mengucap dua kalimah syahadah bahawa 
sesungguhnya tiada Tuhan (yang berhak disembah) melainkan Allah dan bahawa 
sesungguhnya Nabi Muhammad ialah Pesuruh Allah, mendirikan sembahyang, memberi 
zakat, berpuasa pada bulan Ramadhan dan mengerjakan haji ke Baitullah." 


Jelas hadith di atas menerangkan kepada kita bahawa antara ciri-ciri seorang Islam itu 
ialah mengerjakan haji, sedangkan mengerjakan ibadat haji bukanlah menjadi amalan 
orang-orang bukan Islam. Sementara ibadat haji yang dilakukan oleh orang-orang 
musyrik di zaman Jahilliyyah dahulu adalah dengan cara bertelanjang. Apakah cara 
mengerjakan haji seperti itu sesuai diamalkan di zaman sekarang ini dan berhujah 


mengatakan Islam bukan syarat wajib haji, sedangkan perbuatan seumpama itu tidak 
diterima Allah dan tidak boleh diterima pakai di zaman ini. Sudah jelas apabila 
datangnya agama Islam yang dibawa oleh Nabi Muhammad s.a.w., dengan sendirinya 
amalan-amalan di zaman Jahiliah itu telah ditolak oleh Islam. 


viii. Wajib Menyapu Kedua Dua Kaki Dan Tidak Memadai Basuh Pada Kedua-Keduanya. 


Golongan Syiah mendakwa wajib menyapu kedua-kedua kaki dan tidak memadai basuh 
pada kedua-duanya. Perkara ini dinyatakan di dalam buku Minhaj Kebenaran Dan 
Pendedahannya ( Figh Lima Mazhab Di antara Nas dan Ijtihad) oleh al-Hasan bin Yusuf 
al-Mutahhar al-Hulliyy, ter . emahan Prof. Madya Dr. Lutpi Ibrahim hal. 13 - 14: 


Ja'fari: Wajib menyapu kedua kedua kaki dan tidak memadai basuh pada kedua duanya. 
Ini juga adalah pendapat sebahagian para sahabat, tabiin seperti Ibn Abbas, Iktimah, 
Anas, Abu al-Aliyah dan al-Syabi. 


ULASAN 


Pendapat ini adalah bertentangan dengan prinsip Ahli Sunnah Wal Jamaah dan para 
Ourra' dan Ahli-ahli Tafsir yang muktabar. Jelas dinyatakan di dalarn hadith Nabi 
bahawa anggota wuduk yang wajib dibasuh termasuklah kaki. Sebagaimana sabda 
Baginda yang bennaksud, 


"Dari Humran, bahawa Uthman bin Affan r.a. (minta dibawakan kepadanya) air untuk 
mengambil wuduk, lalu ia berwuduk iaitu (mula-mula) ia membasuh kedua tapak 
tangannya tiga kali, kemudian ia berkumur-kumur dan menyedut air ke hidung serta 
menghembuskannya, kemudian ia membasuh mukanya tiga kali, kemudian ia 
membasuh tangan kanannya meliputi siku tiga kali, kemudian tangan kirinya seperti itu 
juga, kemudian ia menyapu sedikit dari kepalanya, kemudian ia membasuh kaki 
kanannya meliputi buku lali tiga kali, kemudian kaki kirinya seperti itu juga. Setelah itu 
ia (Saidina Uthman) berkata, " Aku melihat Rasuluilah s.a.w. berwuduk, sepertimana 
wudukku itu." 


(Riwayat Bukhari dan Muslim) 


4. PENUTUP 


Rantau Asia Tenggara, khususnya Malaysia adalah rantau yang hening dengan pegangan 
Ahli Sunnah Wal Jamaah. Sebarang usaha untuk memasukkan fahaman selain dari Ahli 


Sunnah Wal Jamaah terutama Syiah di kalangan penduduk rantau ini pasti akan 


menggugat keharmonian masyarakat. 


Negara-negara yang mempunyai penganut Syiah, telah menimbulkan ketidak stabilan 
rakyat dan pentadbiran di negara tersebut. Penganut Syiah akan selama-lamanya cuba 
mengembang dan mempengaruhi pegangan mereka ke atas pengikut Ahli Sunnah Wal 
Jamaah. Mereka tidak mahu tunduk kepada pemerintahan dan pentadbiran Ahli Sunnah 
Wal Jamaah. 


Muzakarah Jawatankuasa Fatwa Majlis Kebangsaan Bagi Hal Ehwal Islam yang bersidang 
pada 3 Mei 1996 telah membuat keputusan iaitu: 


Menetapkan bahawa umat Islam di Malaysia hendaklah hanya mengikut ajaran Islam 
yang berasaskan pegangan Ahli Sunnah Wal Jamaah dari segi Akidah, Syariah dan 
Akhlak. 


Memperakukan bahawa ajaran Islam yang lain daripada pegangan Ahli Sunnah Wal 
Jamaah adalah bercanggah dengan Hukum Syarak dan Undang-undang Islam dan 
dengan demikian penyebaran apa-apa ajaran yang lain daripada pegangan Ahli Sunnah 
Wal Jamaah adalah dilarang. 

